
PF^EFAZION 


Tùtt  i  liber  dèi  mònd  hann  una  prelaziòn, 
t'  a  la  vrev  avéir  anca  me.  Le  bèin  vèira  eh'  an 
so  da  eh'  banda  em  prinzipiar.  A  dirò  che  la 
prefaziòn  la  fa  l'effèlt  dèi  Wermutl,  dl'assèinzi, 
di'  amaròn  e  di'  antipast  premma  dèi  dsnar,  eh'  i 
preparen  al  stanig  a  dar  una  bona  magna.  Dariv 
pò  una  bona  magna  ''.  me  ai  ho  pora  d'  nò. 
Non  ostant  l' intenziòn  era  quella  d'  cunlintar 
1  mi  Ztadein  :  riguard  alla  stampa  e  all' orto - 
grafi ,  ai  ho  procura  d'  metri  tùli  l' impègu 
pussebil ,  a  secónda  dia  prunonzia  muderna  : 
se  in  dia  Poesi  ai  manca  quèll  sai  nezessari , 
con  zinquantazeinqu  zentesom  a  in  cumprA  mi 
chilo  che  forsi  la  dvintarà  troppa  sala. 

In  sle  Vulùm  ^n'  ho  brisa  stampa  tulli 
•|iiell  matiriazzi  ch'ai  ho  scrett  pr'  i  dsnar,  e 
|ir'  el  zènn  :  in  prem  lug  el  vann  bèin  ,  perché 


latti  per  la  zircustanza  e  delti  in  mèzz  all'  ar- 
mòur  di  bicliir  d'vein  ,  e  pò  ai  srev  una  quan- 
tità d'  araig  in  berleina  che  i  s' in  pren  avèir 
perniai  ;  e  tutti  quésti  i  li  slamparann  dòp  la 
mi  niort ,  e  con  più  tard  i  li  stampen  im  fa- 
rann  un  piasèir. 

Lassain  andar  el  niatiri ,  cunipali  la  me- 
schinità di  mi  vers,  e  av  preg  de  'n  v' instizzir 
per  quèst,  invezi  siàdi  frane  a  incuraggiarom 
(nutà  bèin  che  quèll  frane  al  voi  dir  la  lira 
eh' còsta  al  Vulùm)  e  me  in  benemerèinza  a 
v'  augur  a  tùtt  indislintamèint  dia  salut  accum- 
pagnà  da  un'  urchèsta  d' Maranghein  eh'  am'  n'  in 
bùzzer  d' quelli  d' Strauss  e  d'Orfeo,  che  |)er 
part  mi  av  conservarò  eterna  gratitudin,  cioè 
infein  eh'  a  viv,  e  sia  feliz. 


.       DÈDICA 

ALL'  ALTÉZZA  DI  TELMP 


Quasi  tùlt ,  quand  i  slampen  un  Vulùni , 
Anc  per  dars  un  po'  d'  aria  d' impurtauza, 
E  pr'  avèir  con  l'  arosl  un  poc  ed  fùm , 
Fann  la  dèdica  a  un  Nobii,  pein  d' speranza. 

Lòur  al  cmèinzn' a  ciainar  d' inzègn  un  tìùm. 
E  s'  a  vlessi  savèir  pò  la  sustanza 
Ed  qui  salamelec,  chi  paren  dsnùm, 
T/  é  una  stucca  eh'  é  fatta  con  creanza. 

Anc  a  me  un  Persunagg'  ai  ho  zercà 
All'altézza  di  teimp,  sèinza  albagi. 
E  una  Nobil  Matròuna  ai  ho  Iruvà  . 

Nada  e  baltzà  in  Bulògna ,  e  sintiri 

Fra  i  Poeta  Ptrunian  eh'  a  sro  invidia  , 
Avènd  per  Protletriz  la  Tòru  di  Asnì. 


\lanifést  d'  Assuziaziòn 


Peiclié  'l  tèimp  en  fùss  mai  pers , 
Ai  amig  a  scress  del  burel 
In  dialètt,  in  fòurma  d'  vers, 
VAìì  sunaven  com'  é  i  urei  : 
Non  ostant  s'  cantò  vittoria 

Sèinza  boria. 


Qualcliedùn  forsi  in  astrati, 
A  sintirem  zerudlar, 
A  pruvà  quèll  gùst  tanl  matt 
Cir  al  vein  sòul  in  fein  dèi  dsnar 
Forsi  effètt  ed  quèll  liquòur 
Tùlt  ardòur. 


Fra  la  massa,  i  più  indulg(^int, 
Sèimpr'  em  dseven  all'  urèccia. 
Stampa  bèin  eh' an  t'  còsta  nient. 
Sti  parol  em  faven  bréccia: 
Mo  la  stampa  a  teins  suspèisa. 
Per  la  spèisa. 

Incalza  sèiinper  de  più, 
Quale  prumèssa  tratta  vi, 
L'  amour  propri  un  po'  sintù, 
Vdènd  tant  alter  poesi  : 
M'  han  dezis  di  stampar  pr'  usanza 
Pein  d'  speranza. 


Un  Opùscol  me  a  v'  darò 

Pein  d'  matiri  e  d'  barzelètt , 
Zerudèll,  in  fein  eh'  a  i  n'  ho. 
Di  Epigramma  e  un  quale  sunèft: 
E  tùtt  quèst  al  fazz  vluntira 
Pr'  una  lira. 


An  slamp  brisa  per  murbein, 
E  ne  nianc  al  fazz  per  pecca. 
Tùtt  procuren  d'  far  quattrein 
Prinzipiand  da  quèll  eh'  impecca . 
Ch'  ai  fa  créscer  ed  misura 
.Con  r  usura. 


A  sòn  zert  che  pr'  una  lira 
A  ridri  sicuramèint, 
A  v'  farò  passar  la  sira 
Quand'  1'  é  lunga,  in  d'  un  niumèint, 
E  guarir  tùtt  i  malèsler 

Penna  i  znèsler. 

Se  in  butlèiga  tgness  un  spzial 
Un  d'  sti  libr'  a  sòn  sicur, 
Ch'  al  fìness  tùtt  quant  i  mal  : 
Bona  nott  i  mi  Duttur; 
Pei'suadiv  che  la  medseina 

Va  in  canteina. 


S'  al  Igni  a  lèti  sòtta  al  cussein, 
E  eh'  a  stessi  mal  ed  bòn, 
Ai  dscumett  veint  frane,  s'  al  vein 
Ano  la  Sécca  (V  Bernardòn: 
La  cammeina  vi  oh'  la  sguella 

Cm'  é  un  anguella. 


Firma  dònca  la  Sentèinza, 

Ch'  la  n'  é  brisa  quella  d'  mort, 
Aceurdandom  indulgèinza 
E  una  lira  per  cunfort: 
A  suliv  del  Tass  di  Dazi 

E  a  v'  ringrazi. 

Prutèsta 


Tùli  qui  lai,  che  da  me  iùiin  taiiassà. 
In  ste  liber  V  é  inùtil  a  zercari, 
Perché  i  Nom  e  i  Cugnom  ai  ho  cambia: 
Anzi  a  V*  preg,  ed  vlèir  dir  tùtt  al  cunlrari 
In  risposta  ai  malegn  eh'  dirann  eh'  ai  si. 
Che,  tùtt  i  Asen  bertein,  in'  ein  [radi. 


AL  MI   RITRATT 

(4MARZÌ873) 


A  sòn  nad  dèi  ventiott ,  e  a  capili , 
Che  dia  Tombola  a  sòn  alla  metà  : 
Alt  ed  statura,  e  un  po'  tropp  grand  i  pi. 
Mo  'l  l'èst  dèi  corp  V  é  più  propurziunà. 

Ucc'castagn,  se  però  i  ein  sèimper  qui. 
La  tèsta  é  una  Piate,  o  un  dscvert  Meicà. 
Mustazz  uval,  e  'l  nas  sta  in  armuni, 
Mo  i  baffi  ein  bianc,  chi  paren  sta  in  bugà. 

A  scriv  di  vers  da  can  sèinza  impurtanza 
Sèimpr'  alligr  e  cuntèint  in  curaitiva , 
Che  zerudlesta  im  ciamen  d' zircustanza. 

Ai  ho  un  Anzel  d'Muier,  eh' n'ha  mai  t'att  fiu 
Pr' un  impiega,  che  ceina  é  la  pnisptiva. 
L'  é  una  bèlla  risòursa  al  de  d' incu. 


14 


IN  LOD  DLA  nimi 

(4856) 


Zé-Rudèlla  tèimp  anlig 

Per  schivars  el  noi  el  brig. 

Di  Poeta  d'  quale  inzègii 

Con  la  tèsta  bèin  a  sègu, 

S'  persn'  in  bozzr'  e  bacciaqular 

Con  del  rem,  per  vlèir  ludar 

Chi  al  fnoce',  e  chi  V  arcotta. 

Chi  el  i  ov  duri,  e  la  caretta. 

Chi  la  tòss,  e  '1  nètta  dèint 

<^hi  '1  castagn,  zinzal  e  '1  vèint. 

Chi  dèi  card  e  la  suppleina, 

Chi  r  anguella  e  la  zladeina 

Chi  '1  pulpètt  e  chi  i  fasu, 

Meno  mal,  al  de  d' incu, 

I  ein  degn  d' lod  sèiuza  avèir  fein 

Dòpp  V  adobb  di  Capuzzein.  (*) 

Se  sii  onien  d'  gran  inzègii, 

(  Che  d'  sicura  me  'n  sòn  dègn 
Nianc  d'  piirtari  dri  el  zavatt,  ) 
S'  persn*  a  scriver  a  dafatt, 
Ed  sti  coss  poc  esenzial, 
Ch'  era  roba  da  vgnir  mal  : 
Sòul  riflètter  e  pensari, 
Far  la  lod  all'  urinari, 
Alla  pulsa,  cara  bstieina, 
Alla  pésta  e  fein  1'  iireina. 
Sòul  da  quèst  me  a  sòn  sicur 
Con  sti  vers  d'  eii  star  al  bur, 
Pensand  eh'  sia  un  argumèint. 
Tant  più  bèli  quèll  dia  Pulèint 
Dègn  ed  fari  elogg'  in  remma 
Con  unòur  rispètt  e  stemma. 

In  prem  lug,  dov  vliv  truvar 
Cossa  miòura  da  magnar. 
Li  le  bona  in  dia  gradèlla. 
Mei  pò  fretta  in  dia  padèlla 
Une  insèm  a  dia  suzzezza, 
Sòul  scaldarla  e  eh'  la  s'  adrezza 
Chi  la  i  pias  appastizzà. 
Chi  la  voi  infurmaià, 
Lì  sta  le  cmod  la  si  mett. 
Con  la  tèinca,  con  di  uslett. 
Con  r  Anguella  e  al  purzlein, 
Cou  la  caren  taià  in  fllein, 
La  zivòUa  e  1  so  pomdor 
Quand  1'  é  fretta  la  va  'l  cor; 


Li  v'  arscalda  e  meli  in  brio. 
La  v'  fa  vgnir  un  che  so  io. 
Che  r  invera  'a  psi  andar  nud  ; 
Me  in  camisa,  spèss  'a  sud , 
Basta  eh'  ava  sèimper  peina 
La  panzètta  ed  pulinteina, 
Magnàn  pur  a  più  non  poss 
Quèst  é  un  piatt  eh'  an  si  trov'  oss, 
Qué  a  ni  e  nient  da  ficar  vi 
Magnàn  pur  infenn  eh'  a  psi 
Qué  fadiga  a  n  s'  fa  sicura 
Ch'  a  ni  voi  gran  dintadura  — 

Me  s'  a  vèd  una  pulèìnt 

La  m'  mott  lùtt  in  muviméiiit, 

A  stravoU  i  ucc'  al  zil 

A  ni'  s'  adrezza  tùtt  i  pil 

A  m'  s'  artira  el  nervadur 

Uso  eh'  a  in  poggia  còntr'  al  niur, 

E  eh'  a  in  magna  1'  é  una  fétta 

Conza,  dsconza,  alla  puvrètla, 

E  pò  quatter  zenqu  o  si, 

E  pò  insomma  tùtt  i  uri. 

Oh  !  se  'l  fessen  sti  sguurein 
Com  fa  el  noster  cuntadein, 
Ohe  appénna  el  i  ein  Uva 
Dan  d'  pulèint  una  magna, 
E  a  li  vdri  tamogni  e  grassi 
Sèinza  mai  cantar  al  passi 
Sèimper  sani  e  inrubusté, 
E  cardi  quél  eh'  a  v'  deg  me , 

Quèsl  é  'l  fruii  ed  la  pule  ini, 

L'  ùnic  so  diverlimèhil, 

Lòur  en  san  d'  omiopali 

Né  d'  lanl  alter  diaviari 

Ch*  òurdn'  al  sgnòuri  al  Prol'essòur, 

E  per  (juèst  ein  pò  d'  eulòur 

Ch'  Ira  in  dèi  palid  e  1  sbasé. 

Fa  bèin  lùlt  a  mod  mi  d'  me. 

La  matteina  appènna  alza 

Pruvà  'd  dar  una  magna 

D'  un  piallein  ed  pulinteina 

E  dà  un  calz  alla  medseina, 

E  air  ariv  dèi  Professòur 

Dàin  'un  piati,  e  fai  unòur. 

Che  da  premma  al  vdrì  infuriars, 

E  pò  d'  seguii  adatlars 

A  una  cura  eh'  é  sempalica. 

Porsi  più  di'  omeopalica. 

Meno  mal  eh'  an  sòn  Dultòur 

Se  a  fùss  mai  tra  '1  nùmer  d' lòur. 

Ed  chi  eserzita  medseina, 

A  vre  dar  dia  pulinteina 

A  tùli  quanl  i  amala; 

Quand  (|uèll  lai  fùss  dulurà, 

Qué  una  fèlla  calda  eh'  scolla 

Applicaila  su  in  dia  bolla: 

Sfjner  Duttòur  che  mal  a  un  dèint  ': 

Miltii  su  un  urèi  d'  pulèint  : 

Sgner  Duttòur  che  mal  de  voltar 

Fai  del  sfrèig  ed  pulèinl  fretta: 

2 


IS 


Me  ai  ho  un  poc  ed  stitichézza 'f 
Fai'incUa  in  furia  e  in  frèzza: 
Sgncr  Duttònr  a  mor  dal  fiver? 
Pulinleina  s' ha  vii  viver; 
E  con  st  'recipe  e  vi  vi 
Al»  i  srev  più  tant  spziari 
Né  Duflur,  che  in  verità, 
lein  più  lòur  che  i  amala, 
An  se  vdrev  tanti  zuvneini 
Magri,  stia  e  sbattudeini. 
Mane  cunsùm  d' ìmbulidnra 
ti  fine  tùLt  r  impostura. 
E  aqusé  pur  tant  niilurdein 
Ch'  ein  culòur  di  zaletein 
S'  vdren  più  ross  e  mane  sbassé, 
Anc  in  quèst  ai  é  'l  perché, 
An  savi  eli'  l'  é  culòur  d'  moda  ^ 
Mo  che  moda!  mo  che  moda! 
L'  ha  voi  èsser  pulcini  soda, 
Fretta  bèin  in  dia  padèlla 
E  magnani'  a  tirundèlla, 
Hèlla  moda  in  verità 
Pari'  al  secol  di  amala 
Tùli  ragazz  vgnù  a  cà  dèi  sbdal, 
Sé  mo  i  ein  sentimenlal! 
Qualchedùn  in  sta  rapport, 
E  m  dirà  —  vù  a  si  dèi  torf, 
>•  Perché  vù  v'  pias  la  pulèinl 
»  Porsi  a  vressi  che  la  zèint 
>^  In  magnassen  com'è  vù. 

"  A  si  pur  un  matt  cornù; 

"  (Juèst  é  robba  da  facchein 

>•  E  non  brisa  da  sgnurein  — ... 

-Mo  eh'  al  tàsa  sgner  Zampa vel 

Ch'  ai  dscumetta  sòul  du  pavel 

Oh'  a  s'  alrova  al  dóppi  zèint 

Ch'  ein  nialt  dri  alla  pulèint 

Ed  qui  tal  chi  dann  ed  nas 

Dsènd  eh'  l'  é  robba  eh'  la  ni  pias! 

La  pulèint  é  sta  magna 

Da  persòn  ed  qualità 

Fenna  in  pale  in  di  Vilión 

E  pò  tùtl  ehi  ha  sèins  eumón 

Dirann  d'  zeri  che  la  pulèint 

L'  é  un  raagnefic  alimèint, 

E  per  farla,  l'  esenzial 

Basta  avèir  un  pùgn  ed  sai, 

In  pò  d'  acqua  dia  fareina , 

Ecco  fati  1»  pulinteina; 

A  n'  i  voi  tant  sìmilon 

IVe  Paris,  e  ne  London, 

Ne  Messieurs,  e  ne  Madamea, 

La  pulèint  cava  la  fam 

La  nutress  in  tùtt  i  mod. 

Sa  sintessi  con  dèi  brod 

Taià  feina  in  tant  dadein 

L'  è  quas  miòura  di  lurtlein  : 

Zertùn  disen,  l' infiacchess. 

La  mett  noia  la  sbasess, 

N-i  cardi  eh'  T  an  fa  vgnir  fiacca 

In  s'  11  Mntèndn'  una  patacca, 
Al  vdi  pur ,  tùtt  i  faccliein , 
Muradur  e  marmurein. 
Stélla  Icgn  e  garzular, 
Brintadur  e  barillar, 
Terrazir,  salghein,  ciavglieiii, 
E  tiìtt  quant  i  cuntadein. 
Me  a  n  'in  vèd  enssiìn  sbasé 
Ch'  àven  fiacca,  e  tùtt  i  de 
Questi  magnen  dia  pulèint 
Ch'  la  i  é  propri  so  sustèint. 

Oh!  chi  psess  mai  introdur 
Zert  usanz ,  av  deg  d'  sicur , 
S'utgnarev  mazzòur  intèinl, 
Se  ai  fùss  sèimper  dia  pulèint. 

Vdiv  presèimpl,  un  nov  spuslein 
Pèinsa  a  dar  vi  i  zuccarein, 
Mo  se  d'  co  da  un  stèccadèint 
Dess  del  mandel  ed  pulèint 
Buttiròusa  e  infurmaià 
E  eh'  a  in  dess  una  magna 
Al  s'  farev  al  dóppi  unòur 
E  i  carsre  de  più  al  vigòur 
Per  psèir  far  quell  zerimoni 
Ch'  ein  cmandà  dal  matrimoni. 

E  r  istèss  in  del  funziòn 

Dan  ai  prit  l'  aqua  d' limòn. 
Al  caffè,  la  cioccolata 
L'  é  una  vèira  buscarata, 
Dòpp  tanti  òur  d'  sbadace'  ed  dzùii. 

Si  prev  dar  sèinza  cuncùn 
Dia  Pulèiiit  appastizzà 
r.lii  s' sintren  più  rinfurzà 
Ch'  la  fùss  messa  con  decor 
Poca  carn'  e  nient  pomdor 
Per  salvar  anc  1'  apparèinza 
Lòur  eh"  prufèssen  1'  astinèinza, 
Sèinza  far  tant  contumeli 
Sland  al  liber  dèi  Vangeli. 
Fèst  da  ball,  cunversaziòn, 
E  tant  alter  bèlli  union, 
Ch'  s'  dà  del  lunghi  sbadaccià 
Che  'l  finessen  con  di  zia. 
Per  tor  d'  mèzz  sf  inconvenièint 
Ogni  tant  con  dia  pulèint 
Far  un  gir  innanz  e  indri 
Finire  'l  sbadacciari. 
A  Teatr'  an  sre  un  miraquel 

Quand  s'  agùsta  un  bèi  spettaquel , 

(ìhe  sii  Sgnòuri  in  di  palchett 

Le  impussebil  far  star  zett , 

Chi  magnassen  dia  pulèint 

An  sre  un  bèi  pruvvedimèint  ? 

Bèin  intèis  accumudà 

Con  un  po'  d'  proprietà 

Con  del  raandel  zùcr  e  pgnu 

Pr  en  uffènder  i  Mcssieurs 

Le  Madames  che  in  verità 

Anc  pri  quart  ed  nubiltà 

La  pulèint  aqusé  alla  dstèisa 

Puver  quarl,  la  sre  un'  uffèisa  ! 


E  da  quèst  lùtt  han  cape 
Che  rasòn  bso  darm'  a  me 
Cai'dand  eh'  sia  (  onvenièint. 
Un  eìogg'  alla  Pulèint 
Più  d'  qui  alter  badanai 
Che  a  dir  vèira  i  fonn  sunai 
Perders  le  in  quell  cargadur 
A  ludar  tùli  quell  ferdur. 
L'  e  bèin  vèira  (  dis  chi  scriv  ), 
Tùli  i  gùst  ein  rispettiv, 
Chi  fa  i  squàs  pr'  un  canarein 
Chi  va  matt  per  di  quali rein, 
(  Malati  che  general 
Epidèmica  murtal  ) 
Chi  i  pias  r  aqua,  chi  '1  vein  pur. 
Chi  'l  pan  frèse,  e  chi  '1  pan  dur. 
Chi  còrr  dri  al  magnetisom. 
Con  al  fein  d'  birichinisom, 
Chi  va  matt  pr'  una  piattanza 
Ch'  i  fa  vgnir  mal  a  la  panza. 
Chi  fa  guèrra  a  un  pustizètt. 
Chi  vre  avèir  un  bèli  manllètt. 
Chi  fa  '1  diavi'  a  più  non  poss, 
Anc  pr 'un  abit  eh' n  i  sta  indoss, 
Chi  vre  sedr  'in  quia  cariga, 
Rèin  eh'  al  cgnossa  eh'  1'  é  fadiga. 
Chi  vrev  èsser  scaplazzà 
Per  rispatt  di  su  antenà, 
Chi  vre  '1  nastr  'in  dia  fenstrèlla. 
Me  al  cuntrari  dia  padèlla 

Am  cuutèint,  e  s'  deg,  oh  !  vetta, 
Bèin  intèis  ed  pulèint  fretta 
Seppia  peina  a  mazz  battìi, 
Sèinza  nianc  1'  udòur  d'  ragù  : 
Perché  quésta  é  la  mi  gioia 
Ch'  manda  tiìlt  i  piatt  al  boia 
Quésta  e  s'  magna  e  la  'n  fa  mal 
E  ni  é  dùbbi  andar  al  sbdal: 
Tùtt  al  più  r  é  un  po'  vintòusa 
(  Cir  la  n'  é  cossa  vergugnònsa  ) 
E  a.  v'  al  prov  evidéiutméint 
Terminand  st'  compunimèint  ; 
S'  nass  un  masti,  e  quést  é  un  cas, 
A  un  Suvran,  a  s' in  cumpias 
Tùtt  intira  la  Naziòn, 
S'  da  zéintùn  culp  ed  canon  : 
Per  magnar  un  piatt  d'  puléint 
An  s'  dev  dar  quale  còulp  puléint. 
Fari  unòur  a  quia  sgnureina 
Air  immèinsa  pulintéina 
Massum  fretta  in  dia  padèlla 
Toc  e  dai  la  Zé-Rudèlla. 


(•)  Dèi  18»  al  giòuren  8  Settómber  i  Fri  di  Capuzzein 
a«l(lnbon  U  so  CWa  <>d  fasu. 


24 


ZÉ-RUDÉLLA 

DETTA   A    UN   DSNAR   IN   CAMPAGNA 
SÒURA  ALLA  MORT  d'  UN  TOC 


(1856) 


Zé-Rudèlla  a  qusé  alla  mei 

Sòura  al  toc  bso  miiar  al  bsei 

Che  in  dia  chiusa  dia  campagna. 

Al  Dullòur  per  far  cucagna 

E  magnar  un  bòn  arost; 

Sland  a  seder  al  so  post , 

Dess  al  boja ,  e  al  tira  pi , 

»   Fa  pur  su  quia  sinfuni 

»  Ammazzai ,  tirai  al  col , 

»  Che  frai  Tue  V  é  un  vèir  subiol , 

»  E  a  sòn  stùff  che  da  più  là 

»  Con  el  zamp  eh'  ani  razza  al  prà  , 

»   E  eh'  al  soppia  impunemèinl 

»   A  tùtt  quant  el  sorta  d'  zèint , 

"   Dà  la  tèsta  al  mi  scrittòur 

»   Ch'  l  é  un  gran  pèz  eh'  al  fa  di'  armòur , 

»   Perché  '1  voi  mantgnó  ste  patt 


••   Dàila  pur  a  quél  bèi  matt 

»   E  eh'  al  s'  goda  quia  delezia  — 

Dà  cir  fu  r  òrden  ed  giustezia 

Si  andò  a  lèzer  la  sentèinza 

Dov  la  dseva  ■ —  In  cunseffuèinza 

Dèi  sgumhei  e  di  razzut , 

Di  vostr'urV  e  di  suppiut , 

E  quale  fèmna  scunquassd  ; 

A  si  sótti  sta  cundannd 

Affa  pènna  capital. 

Sintaiid  quèst ,  a  i  vens  quas  mal 

Pr'  alzirirs  un  po'  dèi  tedi 

Vdènd  cir  a  ni  era  enssùn  rimedi 

Premma  d'  èsser  ammazza 

Per  sintirs  più  sulivà , 

Al  ciamó  quia  bona  gnoca 

Dia  so  cara  spòusa  Toca, 

E  i  su  fiu ,  dov  ai  vols  dir , 

Chi  s'  guardassen  per  V  avgnir 

De 'il  far  sìippi,  de'n  razzar. 

Se  pò  in  s' vlevn'  un  de  triivar 

A  quél  pùnt:  e  al  de  un  abbrazz 

Alla  Toca  ,  eh'  l'  arstó  d'  giazz  , 

E  s'zigava  appassiunà 

Pr  arstar  vèdva  in  frésca  età. 

Basò  i  fìu ,  e  dess  addi , 

E  s'  andò  in  confortari 

Per  purgar  lùtt  i  su  mal 

Premma  d'  vgnir  al  còulp  fatai , 

l'n  inzirca  vers  el  i  oti 


■^l'i 


Al  s' Iruvó  ili  quèll  bruii  stricoti  , 

E  murènd  al  dess  —  ai  sàin, 

Ecco  qué  Ulti  al  ffmn  hèin  , 

Tutti  el  smani  eh' la  m'ha  [alt 

A  san  sta  pur  al  bèi  matt, 

Vlèiri  beiti  e  fami' amar, 

A  V  aveva  da  sgran  ff/nar  — 

(  E  al  le  dseva  mal  vliinlira 

Con  la  cara  cusinira , 

Ch'  fé  da  boja  in  dèi  iniinn-int 

Itèin  eh'  r  avess  un  po'  d'  lunn«Mn(  ) 

E  de  più  r  are  vlo  dir 

Mo  puvrein  al  leins  finir 

Che  'l  stricoti  era  arivà 

Chi  fé  perder  tùli  al  iìà. 

Mort  ch'ai  fu,  e  in  pari  cumpiaiit. 

Subii  dòp  dall'  aiulant 

Fu  dspuià  fein  dia  caniisa 

bianca ,  nèigra  ,  e  mèzza  lusa  , 

Fu  condùtt  da  far  mirar 

Quél  che  in  vetta  al  psé  dvinlar, 

Dov  da  luti  al  fu  tasta, 

Fein  dèi  sgnòuri  sbranzugà  ; 

Finalmèint  quand  l'  a  rivo 

Da  quél  lom  tant  acgnussó 

Che  dia  tèsta  era  padròn , 

Ai  veins  quasi  el  convulsiòn 

Vdènd  un  cvèll  aqusé  grandiòus 

Ross,  murai  e  maestòus. 

Qué  dal  Toc  finess  la  storia 


Che  d'  scurùcc  sra  una  memoria. 

Ma  però  premma  d'  finir 

Bso  eh' a  loda  al  bèi  pensir, 

Dèi  Duttòur  mi  prinzipal 

Ed  fars  senter  st'  animai 

L' iilfma  Dmèndga  dia  campagna 

Bèin  eh'  fìnessa  la  cucagna  ; 

E  per  star  in  dèi  sieur, 

A  i  ho  in  mèint  a  sii  dsnadur 

D'regalari  un  bèi  eviva 

Tùtt  insèm  in  cumitiva , 

E  pò  in  d' r  ultm'  al  sgner  Duttòur 

D'  ringraziarel  dèi  favòur 

Ch'  r  é  sta  ai  patt ,  sèinza  scrittura 

E  s*m'ha  dà  quia  cargadura 

Ch'  a  la  cus  in  dia  gradèlla 

Toc  e  dai  la  Zé-rudèlla. 


%^\%%>s>'«sm^ 


Un  Muntanar  mandò  a  Bulògna  un  fiol. 
Per  cavari  un  Duttòur ,  mo  l' imparò 
Dòp  zeinqu  ann  ,  che  lù  fava  al  lardarol  : 
Non  oslant  con  al  tèirap,  al  s' rassegnò, 
Digand ,  le  mei  ch*  al  seppe  fra  i  salam 
Che  un  Asen  fra  i  Duttur  eh'  as'  mor  ed  fam. 

Manira  d'cunzar  l'insala 

(1858) 


Zé-Rudèlla  ev  siv  truvà 
Mai  preseint  alla  lavlà , 
Ed  quèll  toni  uriginal 
Ed  r  amlg  Jusfein  al  spzial 
Quand  lù  conza  l'insala? 
Av  sri  d'  zeri  tùtt  maravià  ! 

In  prem  lug  a  vdri  eh'  al  suda , 
A  si  mov  la  tòss  e-1  spuda. 
Al  tabacca ,  al  s' liva  in  pi 
E  una  prèisa  a  chi  é  le  dri 
Al  fa  tor ,  pr'  al  sèimpliz  gùst 
(Uh  stranudn'  a  tùtt  i  cùsl , 
Dis  un  sàlom  in  latein, 
Tira  fora  1'  uccialein  , 
(iuarda  eh'  òura  fa  1'  arloi , 
Dal  sudòur  lù  s'  suga  al  moi , 
Al  s'  arvolta  el  mandgh'  in  su , 


Ch'  al  par  quasi  fora  d' lù  , 

S' soppia  al  nas ,  se  sgargarezza , 

E  a  s' direv  eh'  al  niagnetezza 

Dal  gran  moss  eh'  al  fa  del  man , 

Melt  la  scranna  fèirm'in  pian. 

Tira  innanz  pò  l' insala  , 

E  pò  guarda  da  che  là 

Ein  sta  messi  el  impulcili, 

S' tol  d' in  tèsta  vi  al  berteiii , 

Al  stravolta  i  ucc'  al  zil , 

Al  s' agiùsta  tùtt  i  pil 

Ed  la  barba,  e-l  dis  —  ai  saiu, 

»   Atlenzion  e  prinzipian  — 

Tol  r  asè ,  e  fa  dòn  cròus , 

E  pr'  un  poc  sta  pensiròus 

Fa  con  l'oli  tal  e  qual, 

Quatter  cròus  fa  con  al  sai, 

Tol  al  pèvr-e  di  grani 

Fa  eh'  a  in  vada  tréintatri , 

Po'  r  la  mèsda  pian  pianein , 

Dòp  in  furia  cui'  e  un  mulein . 

E  pò  cmainza  a  rasunar  : 

»  Quèst  é  'l  mod  vèir  ed  cunzar, 

»  Mo  che  Franza,  che  Inghilterra! 

»  Qué  in  Bulògna  nostra  tèrra! 

»  VAìì  cammeinen  dov  i  vdran , 

»  Coni  lavòura  sii  dòn  man 

»  A  cunzar  bèin  V  insala. 

»  Tuli  su,  sinli,  magna, 

»  Quèst  é  d'  premma  (piatila . 


»  D' perleltcssima  bunlù, 
»  Cossa  in  dsiv?  com  Té  cunzà! 
»  Poe  asè,  bèin  iniilià 
»  L'n  puclein  impeverà, 
»  Cossa  rara  !  nient  sala  , 
»  Com  ré  bèin  accuniudà, 
»  La  par  fenna  tartudà 
»  La  s'direv  una  Fritta, 
»  Di  Gnuccbein  appaslixzà, 
>'  Un  Crucant,  una  Grustà, 
»  Un  Zaltein  ,  una  Pgnuccà  , 
»  Tutta  robba  preliba.  — 
Magnain  dònca  st'  insala 
Ch'  r  é  una  vèira  rarità 
Con  r  udòur  d'spziari,  d'canèlla, 
E  fìnain  la  Zé-Rudèlla. 


Giusafatt  cumpró  un  Bruzzein  : 
Sùbit  dòp  al  r  é  teins  vénder 
Per  cuniprar  un  Suniarein  ; 
Pr-en  avèir  baine  da  spènder 
Vindé  r  Asn-e  tols  al  fèin  ; 
Quand  al  vest  eli'  an  i  era  più 
So  fradèll ,  al  carde  bèin 
Tùlt  al  fèin  d' rnagnarsel  lù. 


31 


M85a 


Zé-Rudèlla  is  la  ridraii 
Quand  i  posteri  sintran 
Che  un  Ciipesta  d'  un  Legai 
SlùiV  di  Test  dèi  Tiraqual 
Dèi  Delùcca ,  e  dèi  Merleiu , 
Perché  amant  poc  dèi  latein. 
In  del  i  ònr  d'  ricreaziòn 
Sèinza  enssùna  prelensiòn, 
S'  dedicò,  essèind  Bulgnèis  , 
Al  diaìèlt  dèi  so  paèis, 
E  in  bernése  lù  zerudlava. 
Cai  e  Tezzi  tartassava , 
K  i  custùm  e  zert  matiri 
Kd  <|ui  lai  cir  sòul  al  sanliri 
Han  studili,  giùst  per  niiracpiel 
(Ih'  passn'  incu  per  tant  oraquel  — 
Mo' n  s' eslènd  za  cpiè  'I  mi  dir. 

Che  tùli  allr  e  1  mi  peiisir, 
Mo  qué  s' traila  d'n'argunièiiit 
Che  da  un  iiczz  a  leìn  in  nièinl , 
D'  una  moda  lanl  graziòusa 
Bèin  chi  deghen  eh' Té  ghigrtùusa, 
Quèsl  é  '1  zèirc,  che  sland  al  dvèir 
Me  a  dirò  qué  al  mi  parèir. 
Che  pr'  el  Don  é  tant  imnièins 
Ecco  qué  com  a  la  pèins  — 
Premma  ed  tùli  savà  eh'  ani  pias 
Ch'  an  i  prò  mai  dari  d'  nas 
Perché  a  dir  la  verità 
Una  sgnòura  cunturnà 
D'quèl  bagai  eh' 1' ha  gònfia  fùfla 
Dvèinta  bèlla  fùssla  brutta  : 
Cossa  vliv  ?  r  ha  un  non  so  che 
Che  descriver  an  poss  me  , 
Sòul  a  vederla  aqusé  tónda 
In  di'  andar  a  dari  qui'  ónda 
L'  ani  da  un  gùst  di  più  sqnisit , 
Che  tant  volt  a  perd  1'  aptit  : 
(Nula  bèin  appènna  dsnà 
Ch' an  andamen  za  d'carzà,) 
Quand  av  deg  che  me  in  vad  malt , 
Mi  muier  v'dirà  s' 1' é  un  fall 
Ch'  an  i  fazz  s' nò  che  bravar 
Ch'  r  an  s'  al  voi  mai  aslargar  . 
Al  n'  é  forsi  un  urnamòint 
Pr' una  Donna  si' gunfìamèint. 
Mei  che  veder  qui  bastón , 

Al  SO  bèin  che  tanl  mioción 

Es'  divertii'  a  criticar 

Gabbia  e  zèirc'  eh'  l'è  un  zert  affar, 

Mo  en  (là  nieint  a  sti  ferdur. 

Purtà  '1  zèirc  e  balli  a  dur 

Perché  infein  pò  s'  ai  pensa 

Al  fu  sèimper  critica. 
E  difatti  dèi  sizzèint 

Al  serveva  d'  argumèint , 

Gnersé  ,  propri  sisignore  , 

Air  Inglese  spettatore 

Critica  però  con  dvèir 

Che  lizèndr  al  da  piasèir. 
Piz  al  Lipid  al  le  trattò , 

Nid  ed  pùls  al  le  ciamò, 

Nutà  bèin  fora  d'  misura 

Tùli  cuntrari  alla  natura. 

Me  al  direv  un  sanlanòn 

Non  un  nid  al  cunfalòn. 
Dèi  sèttzèint  a  1'  ho  truvà 

Da  un  zert  Baldi  critica. 
Figurav  se  pò  di'  oltzèint, 

In  d'  un  secol  che  la  zèint 

Progredess  a  tùtt  andar 

S' in  al  vleven  criticar  ! 

E  di  falli  al  Guadagnol , 

(Ch'  tra  i  Poeta  en  fu  un  subiol) 

Ed  r  oltzèint  ziuquanlasètt 

Al  savé  cavar  di'  eflett 

Crilìcandel  con  manira 

Al  le  tols  pulid  in  mira  : 
E  i  Giurnal  quant'  n'  liàii  i  dett  '^ 
Mo  dsii  bèin  chi  staghen  zeli, 
Purlà  'l  zèirc ,  en  fa  cuncón , 
Se  parèir  an  vii  bastóu , 
A  si  bèlli  per  natura , 
Mo  av'  fa  zug  anc  l'  impostura. 
Con  bèi  garb ,  e  con  pulelica 
Anca  me  i  farò  la  eretica , 
El  sran  quésti  usservaziòn 
Giostamèint  fatti  a  rasòn . 
Alla  bona  all' us  bulgnèis, 
Sòura  quelli  che  st'  arnèis 
Voln'  avèir  per  far  figura 
Che  'n  si  adis  adiritura  ; 
Com  presèimpi  el  serv'  in  piazza 
Con  al  zèirc'  l' é  d'  (lula  rubazza , 
Da  fischiarli  zò  a  patt  fatt 
Lòur  arbaltn'  el  zùcc  dèi  latt 
Curg ,  panir ,  ed  sopra  più 
Bèin  e  spèss  s' inalza  su , 
Dov  se  dscruv  ed  gran  prassu , 
Clì'  la  par  l'  art  di  strazzaru  : 
Quell  milordi  un  po'sfurzà 
Lòur  devn'  èsser  critica 
Ch'  voln'  al  zèirc  e  al  cunfalón , 
Per  parèir  quale  cossa  d'bòn, 
Mo  quél  zèirc'  a  lòur  tant  car 
Quèll  istèss  el  fa  smaccar 
Li  fa  cgnosser  quèll  che  li  ein 

E  che  gièner  ed  sgnurein! 
E  difatti  a  me  m' é  dà 

Passeggiand  per  la  zitta 

D'  sbraghirar  divers  miseri 

Sòtta  ai  zirc'  di  vituperi , 

Che  per  farv  inaridir  ^ 

Qualchedùn  av'in  voi  dir. 
Un  de  a  vèd  una  zuvneina , 

Con  al  zèirc,'  d'sèida  la  vsteina  , 

Naster ,  blònd  e  l' umbarlein 

Ch'  la  pareva  cvèl  ed  fein , 

Mo  '1  fo  '1  zèirc'  eh'  fé  far  maròn 

S'alzò  un  poc  al  cunfalòn.... 

Bona  nott  addio  sgnuri 

An  ve  cònt  za  sinfuni 

Quasi  d'  vèdr'  am  fo  davis 

La  Bullèiga  d'  n'  arvindris , 

Tutta  roba  poca  nètta 

Fein  dscumpagna  una  calzetta. 
Vdiv  un'altra  in  dèi  chinars 

An  so  cossa  pr'affiubars 

La  muslrava  un  par  d' calzón 

Cun  del  macc'  e  di  castrón. 
A  m'arcord  una  zuvnètta, 

Vsté  da  sgnòura  mo  puvrètta. 

La  mustrava  du  bi  pdein 

Mo  purlropp  i  stivalein 

Sèinza  tace  e  sbriudalà 

Con  i  claslic  tùtt  spacca. 
Curdèl  ch'caschen  a  sbindlón 

Topel,  bus  e  di  caslrón 
Con  di  baffi  in  del  stanèll 
E  tant  alter  bagatèll, 
Ai  n'  ho  vest  e  lurnà  a  veder 
Coss  che  quasi  en  sren  da  creder. 
«  E  per  quèst  s'  ha  da  ritgnir 

Ch"  al  sra  vèira  pò  'l  mi  dir. 
Che  sta  moda  en  voi  zaqulòn 
L'  ha  d'  avèir  dia  distinziòn  : 
E  riguard  ai  voi  za  pur 
In  dèi  movers  pr'  en  s'  ardur 
De  n  mustrar  quèll  eh*  a  vest  me 
In  San  Dmèng,  un  non  socché  - 
Da  una  bèlla  ragazzeina 
Ch'  era  al  fìanc  dia  so  mameina, 
Che  in  dèi  metlers  propri  a  seder 
Porsi  al  zèirc'  en  dess  vlèir  zeder 
Che  in  quèll  mèinter  eh'  al  s'  alzò 
Saviv  cossa  la  muslró? 
Gnente  meno  dèintr  in  Cisa 

La  muslró za  n  v'  al  deg  brisa  ! 

Un  brilli  fall  bisogna  dir 

Spèss  suzzed  stand  al  ringhir, 
Che  qui  d'  sòtta  sèinza  vlèir 
Vèden  quèll  eh'  en  srev  ed  dvèir  ; 
E  ani  'arcord  in  un  d'  sti  cas 
Che  una  serva  tutta  pas 
S'  era  messa  alla  ringhira 
Ai  fu  dett  sèinza  manira 
Quand  i  vesten  dalla  strà 

Un  gran  zèirc  tùtt  aslargà  , 

Ei  eh'  la  degga  quia  ragazza 

I  sre  un  post  dèintr'  in  barcazza  ? 

L'  è  bcin  vèira  eh'  al  veins  bòn 

L'  alter  giòurn'  un  cunfalòn  , 

A  una  Serva  che  '1  so  mròus 

I  vols  far  un  e  véli  d'  curiòus 

Sòtt  al  zèirc',  st'  uriginal, 

(  Ch'  an  pensassi  mai  a  mal  ) , 

As'  trattava  d'  cuntraband 

E  gli  mess  dinanz  dèi  band , 

Di  salam  e  di  cudghein  , 

Per  burlar  i  Presentein  : 

Che  li  tùtt  la  s' lassò  far , 

Mo  però  la  s'  dess  truvar 

In  d'  un  bivi  poc  araabil 

A  sintir  quèll  sdondolabil 

Di  cudghein  centra  alla  panza 

Passand  vsein  alla  Finanza. 

Mo  turnain  sòura  i  riguard 

Ch'  voi  al  zèirc',  eh'  an  famen  tard. 

Su  in  d'  un  lègn ,  en  i  abbadand 
S'  móstra  e  véli  da  tutti  el  band. 

E  in  d'  na  frada  d'  na  canteina  ? 
Bona  nott  Sgnera  Marieina, 
Le  v'  deg  me  che  corpo  d'  Giov 
S'  móstra  bèin  più  dèi  mónd  nov  ! 

A  vgnir  zó  tant  volt  dèi  scal 
A  se  vest,  anc  sèinza  uccial, 
Stand  in  fónd,  di  scherz  d' natura 


E  del  gamb  con  d'  V  impostura. 

L'  é  un  usvèi ,  da  quèll  eh'  eni  par , 
Cir  r  é  diffezil  da  purtar  , 
E'-l  richied  pò  spezialmèint 
Èssri  sòlta  al  cumpimèint , 
E  as  conclud  eh'  a  deg  bèin  me 
Che  ogni  zèirc'  al  vrev  fumé 
D'  biancari ,  cap  esenzial 
Calzètt  bon,  mudant  egual 
Bèlli  gamb  (s'  al  fùss  fatebil) 
(Qué  po'  an  s'dmanda  1'  impussebil). 

Terminand  a  vrev  pur  dir 
Sèinza  starv'  a  infastidir  , 
I  vantazz,  e  'l  gran  virtù 
Edi'  immèins  paraeadù. 

Una  Donna  la  d'  ssant'  ann 
E  cargùzza  d'  quale  malann 
Se  li  s'  mett  al  zèire'  adoss 
S'  rinzuvness  a  più  non  poss, 
Tùtt  si  adrezza ,  tùtt  si  agiùsta 
Fein  ed  forz  la  s' inrubùsla. 

All'  Estat  lù  v'  fa  dèi  vèint, 
Lù  v'  santana  in  dèi  mumèint 
Pùls  e  Mòsc  con  quell  fissur; 
All'  Invern'  a  si  sieur 
Quand  i  é  sòtta  un  bèli  sealdein 
Si  ha  d'  assrar  un  d'  qui  caldein 
Ch'  am'  n'  imbùzzer  d'  una  sta 
A  veint  grad  o  ventedu. 

Vdiv  presèimpi  s'  é  un  mare 

Ha  '1  ganib  storti  coni  é  me , 
Cruv  al  zèirc'  tutti  el  sablà 
Dand  ed  brazz  alla  metà. 

Teiii  i  mrus  a  quia  distanza 

Che 'l  prugrèss  (non  la  creanza; 
I  vre  vèdr'  astrec  astrec 
Ano  a  còst  ed  far  di  gnecc. 

Tein  nascosi  a  zert  ragazzi 

Cuntrabband  eh'  en  paghen  dazzi. 

Una  Donna  dsfurtunà 

Glie  puvrètta  i  puzza  al  fià , 
Tein  al  zèirc'  a  zert  distanza 
Che  la  puzza  mai  s'  avanza. 

Tal  e  qual  al  tein  luntan  , 

Se  per  dsgrazia  s'  dess  che  un  can, 
Ev  vgness  còutra  per  mursgar 
Mai  el  gamb  en  s'  pran  truvar. 

E  r  istèss  d'  una  casca 

Ai  dscumett  che  zò  a  cala 
Pian  pianein  d'avèiri  gùst 
Massmamèint  s'  al  fùss  dal  sùst. 

Cardiv  forsi  che  la  Saff, 

Ouand  la  fezz  parlunf  parlaff 
Da  quèll  3Iònt  dalla  dspraziòn 
Tant  ardevla  per  Faòn , 
S' la  fùss  sta  in  paracadù 
A  sòn  zert  eh'  la  s' in  sre  vgnù 
Zù  dal  Mònt  pianein  pianein 
Cm  é  Madamma  Poatvein. 

E  per  quèst  seguita  pur 

Eli  dà  mèiiit  a  sti  ferdur 
Suslinlàl  al  Cunfalòii 
Bèin  inlèis  con  distinziòn: 
Lassai  dir  che  con  ste  quia 
Tùli  i  post  a  inil)arazzà , 
E  chi  spenzen  pur  in  là. 
Con  la  scusa  eh'  an  si  sta 
Gabhia  e  zèirc'  con  sgarbari 
Lassai  far,  anzi  ai  diri 
Ch'  sèinza  al  zèirc'  ai  ii'  ava  in  taiit 
(lir  ciappn'  un  sit  avo  pr'  incanì 
Ch'  tein'  i  post  imbarazza 
Ch'  staren  mei  in  mèzz  a  un  prà, 
A  magnar  dèi  fèin  dia  spagna, 
E  perché  i  fessen  cucagna 
Dari  di'  acqua  in  dia  mastèlla 
Toc  e  dai  la  Zé-Uudèlla. 


■>^iQ^'&^ 

DOP  SEDS  ANN 

(1874) 


Zé-Rudèlla  ai  ho  un  cunfort 

D'  vèdr'  al  zèirc'  eh'  al  n'  é  nianc  niort , 

Massom  quelli  clie  natura 

Al  dedri  i  fé  dia  zintura 

Un  po'  recc,  e  li  han  rasòn 

D' suslintar  al  cunfalòn. 

Perché  quèst  dal  dsòtt  in  sii 

Al  s'  astraiuz  sèimper  de  più, 

E  se  n  tol  la  visual 

A  quell  fòurum  naturai, 

Mo  in  giurnata  i  l'  han  camhià 

In  d'  un  cvèll  infagutà 

Un  hagai  liìtt  arabe 

Per  supplir  a  quèll  che  n-i  é. 

Cuntinlav  dònca  dia  moda 

Che  in  mancanza  d'  roba  soda 

Avi  un  diavel  alt  e  strètt 

Ch'  an  s'  capess  pò  s'  1'  é  un  suffiièlt , 

Un  panir,  o  un  pzol  d'  umbrèlla 

Toc-e  dai  la  Zé-Rudèlla. 

1869 

Zé-Ru(lèlla  qué  in  ste  dsnar 
As' da  un  cas  particular, 
Sòul  du  deint  ha  in  bócca  un  Sgnòur 
Oh'  i  ein  arslà  le  da  per  lòiir 
Che  al  zinzei  fan  sentinèlla 
Tocc  e  dai  la  Zé-Rudèlla. 

J870 

Z(''-P»udèlla  V  ann  passa 

I  eren  du ,  mo  is  'n  'ein  andà , 
Quand  veins  d'  Ròmma  la  hatluda , 
In  slenn  nianc  aspiar  la  muda, 
(^hi  scappon  d' in  sentinèlla 
Toc  e  dai  la  Zé-Rudèlla. 


S"  atruvava  a  Bulògna  un  Cuntadein 
E  ai  veins  in  mèint  d'  andar  al  Comunal 
Dov  s*  cantava  la  Forza  dèi  destein  ; 
Quand  al  seint  al  preni  cor,  al  s'  n'  ha  perniai 
El  dis  »  ai  ho  capè,  quèst  é  un  pretèsi, 
»  /  canlen  4ùtt  insèm  per  far  più  prèsi. 


4» 


PADER  MEEIG 
e  un   cundannà   a   mort 


Disinvolt  una  sira  Dòn  Merig 

Andò  in  cunfurtari  da  un  cundannà, 
E  si  dess  »  am  presèint  com  é  un  amig 
»  Per  dart  V  assoluziòn  rf'  tùtt  i  tu  pcà. 

»  Con  un  bòn  pentimèinl,  me  prèst  at  sbrig, 
«  E  at  marni  in  Paradis,  s-f  en  ii  mai  sta  » 
Finalmèint  con  di  steint  e  del  fadig, 
Al  pareva  in  quale  niod  anc  rassegna. 

Mo  purlropp  un  pensir  al  rattristava, 
La  inuier  maltratta!  quèst  era  un  pass 
Che  d'  andar  là  per  dia,  lù  si  agrivava. 

»  Mettet  quiet,  dess  al  Prit  all'  amig  zrisa , 

»  La  Pruvidèinza  é  granda ,  anc  t  V  incuntrass , 
»  Sèinza  tèsta  ti  zeri,  eh*  la-n  t*  acgniiss  brisa  ! 

DU  POPOLAN 

ai    8   d'  Agòst  1848 


Sunètl  stampa  in  dèi  Oiuriial  a!  Dì'ti-mr  !'  8  a^jòsl   1871. 


>>  Boia  (V  sunzón  i  ein  qiié  in  dia  Muntagnola ,  » 
Dseva  Jusfèlt  a  un  alter  per  la  strà 
»  Am'  é  d'  avvis  T  em  cònt  giùst  una  fola  » 
Arspundeva  T  amig  :  «  Te  t'  srà  sbaglia  ' 

»  Da  carógna  cm'  a  sòn ,  me  ai  mand  a  scola  » 
E  in  quèll  mèinfer  fiscciava  dell  scciuplà. 
»  Seini  mo  s'  V  é  vèira ,  sanguo  dia  masoìa  ! 
y  Vein  beiti  vi  eh'  ai  tulain  con  dell  sassn. 

Furibond  camminon  sii  popolan 

A  dar  prova  d'  valòur  da  tùlt  cgnussù 
Coni  é  un  giòuren  d'  vittoria  di  Ptrunian. 

Alla  sira  lusfètt  n'  in  pseva  più; 

Mo  r  urlava  dèi  gùst  ciuccand  el  man , 
»  Viva  l'Italia  unita!...  e  bvaini  sii.  » 

UN  SECBET  PER  60AR1R  EL  BUSANC 


Omen,  domi,  ragazza,  rubùst,  calane, 

Qiiand  cmèinza  la  stasòn  eh'  regna  al  scaldein, 
Quasi  tùlt  van  sugèlt  a  del  busanc, 
Dov  en  zòvva  linzu,  evert  e  camein. 

Chi  pò  el  i  ùnz  con  dèi  sei,  pr'  andar  più  frane. 
Oli  i  fa  i  hagn  con  dèi  rhùni,  di'  asè,  dèi  vein  : 
Ma  con  tùli  sii  paeiug,  an  s'  poi  da  mane 
In  di'  Inveren  d'  n'  avèir  sii  sburzigulein. 

Unzi  pur,  sbagnulà,  fa  quèll  eh'  a  vii, 
Niane  i  Spzial  un  rimedi  v'insgnaran: 
S'  an  eumprà  'l  mi  secret  an  guariri. 

Tulil  bèin  e  fa  prèsi,  e  n  sta  pr'  al  còsi 
Lassa  redr'  i  Dultur;  che  un  de  i  dsmiiran 
Alla  dscvorta  d' l'  Unsnòint  flèl  mèis  d'  Agòst. 

AL  GENI  E  AL  TALELNT  MUSICAL 

DLA.    BULGNÈISA 

ISABÈLLA  GALLETTI 

CHE  IN  dl'aitùn  Del  1862 

canta 
AL  TEATER  COMUNAL  D'  BULÒGNA 


L'  é  tant  grand  al  piasèir  eh'  ai  ho  pruvà 
A  sintirev  cantar  la  Casta-Diva, 
Che  d'  cumpòr  sii  du  vers  me  ai  ho  tenta 
In  quèll  graziòus  dialètt  eh'  Vo  si  nativa. 

I  Leon  em  diran,  dèi  malt  spacca 

Vlèir  rimar  un  sunètt  al  sòn  d'  sta  piva? 
Me  a  tir  drett,  e  s'  em  ciam  bèin  fortuna 
Psèirov  dir  in  bulgnèis  ed  cor,  evviva. 

Avessia  pur  di'  iuzègn ,  che  con  rasòn , 
A  vre  scriver  cvèll  d'  miòur  in  poesi; 
Mo  purtropp  am'  acgnùss  un  vèir  minciòn. 

A  vre  dir  dèi  bèi  cant,  dia  maestri 
DI'  Isableina  intunà  con  prezisiòn, 
Superiòur  a  tùtt  quanti  el  melodi. 


V  Acqua  -  al  Piantòn 

el  Campàn  di  Fra  di  Serov 

I  Gali 

Suaètt  stampa  in  dèi  Oiurnal  al  Diavel  Zopp  -  1864. 


Senler  piovr'  alla  iiott,  V  è  un  gran  suffrir, 
E  in  dèi  pùnt  per  pislar,  anc  al  Piantòn 
Em  fa  senter  eh'  al  piov,  sèinza  dsclierziòn , 
Giùst  urland  in  d'  un  mod  da  inuridir. 

Dalla  sònn  pò  a  srev  le  quas  per  durmir, 
Mo  'l  Campàn  em  fan  senlr'  al  so  din  dòn , 
E  impazièint  centra  i  fra,  mo  propri  d'  bòn 
A  fazz  vòut  che  '1  battocc' an  v'  al  voi  dir 

Quand  l'  auròura  s'  avseina  a  far  zrisein 

Cmèinzn'  i  Gali  a  cantar  eh'  ein  mal  castra 
E  la  eòulpa  in  quèst  què  al  Y  ha  i  cuntadeiii. 

Anc  i  Gali  i  mancaven  per  turmèint! 

Se  i  fonn  bón  per  Tindri,  che  prov-i-han  dà 
Al  cunlrari  i-ein  incu  con  V  intervèinl. 

IN  MORT  DEL  MI  GATT 


Sunèit  stampa  in  dèi  Giurnal  al  Diavel  Zupp  -  1864. 


Ah!  r  è  mort  al  mi  Gatt,  o  ejn  1'  han  ruba 

Quell  (lunazzi  dèi  mstir  eh'  n'han  altr'  in  mèint, 
Con  al  lazz,  o  l'ingann,  a  tradinièint 
D'  purlar  vi  da  per  tùli  sii  puver  quia. 

Ah!  r  é  mort  al  mi  Gatt,  purlropp  1*  é  andà, 
Tant  curiòus  e  carein,  luti  sentimèint 
Alla  casa  ledei,  di  pondg  spavèint. 
In  dèi  tèinip  ch'I' era 'l  mònd  l'è  sèimper  sia. 

Al  sgnulava  con  gùst,  da  far  piasèir. 

Per  cantar  l'  era  un  Tnòur,  un  vèir  artesla, 
Dagl'  imprèis  litiga,  pr'  al  so  savèir. 

Bèin  divcrs  dai  muderen  progressesla , 

Lù  s'  batteva  al  duèll  sgranfgnandi  a  dvèii*, 
Al  Clini  rari  pò  d' lòur,  chi  fan  sòul  vesta. 

ALLA  SIMPATICA  E  BRAVESSiMA 

l'REMMA   ATTRIZ 

IA2SINTA  PEZZANA 

eh'  rèzita 
IN  DEL  TEATER  NOV  D'  BRUNÈTT 

Uttòber  1867 


Sa  sìntessi  che  gùst  èssr'  abbunà 

Dov  s' trova  a  rezitar  sta  Creatura , 
D'  Melpomene  e  Tali  V  é  una  fattura , 
Che  a  so  iiiod,  propri  lòur  s' l'  ein  fabbrica. 

Quant  amour,  quanta  grazia  e  verità 

Esprem  sta  cara  Donna ,  che  bravura  ! 
Quand  li  pianz,  bso  zigar  addirittura, 
E  s' la  red,  pò  av  sinti  tùtt  consola. 

E  difatti  in  dèi  Dvèir,  in  Marianneina , 
In  dia  Cora,  e  in  tant  alter  produziòn 
L'  an  v'ha  pars  un  Attriz  più  che  diveina! 

Mo  la  gioia  e  '1  cuntèint  ein  zò  fìné 

Ed  sintir  ste  Cuchètt,  oh!  che  passióni 
La  Pezzan^s'  in  va,  purtropp  V  é  aqusé! 

Matrimoni  ed  Jusfètt  con  la  Rusali 


lusfèlt  s' innamuró  dia  Rusali, 

E  li  ciappó  la  scùffia  con  lusfètl  : 
lusfètt  dmandó  la  man  dia  Rusali, 
E  li  dess  un  bèli  sé  al  so  car  lusiètl. 

lusfè»!  fu  furlunà  dia  Rusali, 

Lt    l'osali  fu  furlunà  d' lusfètt; 
Iusii'<'  Iruvó  cumpé  la  Rusali, 
Truvó  cumpé  la  Rusali  lusfètt. 

lusfètt  al  fu  cuntèint  dèi  bèli  acquest, 
Rona  e  brava  in  dèi  far  i  su  zattein, 
E  d'  quèst,  lù  ringraziava  Gesù  Crest. 

Dòp  zenqu  mis  la  fu  svelta  a  fari  un  Pein, 
Che  d'  più  san  zertamèint  an-n  ho  mai  vest, 
Campadezz  e  rubùst,  bèincjj^.un  quiììteiH. 

Pensir  ed  Jusfétt 

per  la  nascila  d'un  lìol  d'zenqu  rais 


Svelta  a  V  intènd ,  per  far  i  su  zattein , 
Dseva  lusfètt,  mo  quasi  all'  impruvis 
Farm' un  fìol!  corpo  dia...  flama  lusfein 
Tant  eh'  andamcj.  s'  as  'poi  in  Paradis. 

Al  Curai  1'  ha  un  bèi  dir,  —  sta,  bón  cit»eir.j 

V  è  un  prezètt  d'  Nosfer  Sgnòur  —  gn»..f    Jl'  avvis, 
Al  crescete  al  va  bèin,  però  al  cunv^'M 
Al  so  tèimp  material,  non  mai  zenqu  mis. 

Mo  s'  andain  ed  ste  pass  quèst  é  un  arveina 
In  zenqu  ann  ai  n'  ho  dòds,  al  còni  e  ciar. 
Se  un  giamèll  no-m  dsparèzza  la  duzzeina. 

A  capess  anca  me  che  'l  matrimoni 

L'  ha  d'  avèir  al  so  fruii,  mo  in  si'  mod  am  par, 
Ch'  s'  possa  diiji;  troppa  grazia  sani'  Antoni. 

in'  uccasiòn 

DEL  RI8TÒUR  DLA  BuTTÈlGA  DI  SaMUZA 
LAEDARU   A   S.  LaZZER 

^STAT    1868 


Distaili  Irei  meia  fora  d'  Stramazzòur 
Esest  San  Lazr  'in  bèlla  pusiziòn , 
Là  si  trova  quèll  eh'  s'  voi,  e  forsi  al  miòur. 
Bona  zèint,  bèli  Sgnòuri  é  un  po'  d'  union. 

Una  Buttèiga  sic  eh'  é  tùlt  splendòur, 
Al  Caffè,  r  Ustari,  con  dèi  vein  bòn, 
Al  Munizeppi,  al  Bear,  el  scoi  minòur. 
La  Banda  Naziunal  e  un  Baltagliòn. 

La  Cisa,  al  Prit,  1'  Arena  insèni  une 
E  quèst  prova,  seeònd  V  Indipendèint, 
La  vèira  libertà mo  fermains  le. 

Al  graziòus  che  in  San  Lazr'  ai  ho  truvà, 

L'  e  '1  Duttòur  eh'  sèimper  red,  grassòn  eunlèint. 
Che  ridènd  lù  guaress  tùtt  4|ainalà. 

PROGRAMMA  DL'  AUTOUR 


Sunètt  eh'  aveva  da  servir  pr'  una  Strenna  dedica 
al  Duttòur  Balanzòn  da  stampars  in  dèi  1869  ch'andò  in  émavs. 


Una  Slreiii)a  in  bulgnèis  es'  dev  stampar 
Scretta  in  vers,  dedicandl'  a  Balanzòn 
Quél  simpatie  Duttòur  eh'  s'  ha  fatt  passar 
Con  allgri  la  più  matta  del  stasòn. 

Su  da  brav,  scrivain  pur,  mo  dscurains  ciar, 
Premma  ed  tiìtt  azzettà  sta  spiegaziòn, 
Cm'  e  prutèsta  di'  autòur,  eh'  en  voi  trattar 
Né  d'  puletica  mai,  né  d'  religiòn. 

La  puletica  so  T  é  un  bòn  pastezz 

Ed  Turtlein,  d'Taiadèll  all' ns  Plrunian, 
Che  dai  foi  an  s'  impara  che  ptegulezz. 

In  quant  pò  a  religiòn,  lù  a  li  ha  rispètt, 

Ch'  fenna  al  Prit  tein  in  cà,  tanl  è  1  Cristian, 
Che  air  inveren  T  é  quèll  eh'  i  scalda  al  lètt. 

SUNETT  PR'  UNA  STRENNA 

DEL 

DUTTÒUR    BALANZÒN 

(la  stampars  l' ann  dèi  mai 


Al  Duttòur  BalaHzòn,  vrev  augurar 

Con  la  strenna  in  bulgnèis  al  su  ztadein, 
Bòn  càp  d'  ann,  invidandi  lùtt  a  dsnar. 
Stand  oginìn  a  cà  so,  fra  i  bon  Turllein. 

Anc  per  st'  ann  lù  v'  prepara  da  sguazzar, 
E  al  cumerzi  in  ste  mod  farà  i  quattrein: 
E  se  mai  qualchedùn  vless  cunlrariar, 
Arspundii  in  bulgnèis  un  cvèll  in  ein. 

Su  da  brav  divertiv  in  niod  unèst, 

Fa  baldoria  alla  mei,  dscurdav  1  guai, 
Che  '1  Carenval  purtropp  al  finess  prèst. 

E  s  a  fùssi  in  bullétta  alla  dspraziòn, 
A  suliv  di'  arbuffisia  en  manca  mai, 
Al  refugium  dia  Piazza  con  Sandròn. 

LA  VIZELIA  D'  NADAL 


Sunètl  stampi)  in  d^l  Giurnal  la  Rana  ai  23  d'  Dsémber  1871. 


La  Vizelia  ed  Nadal  l'  é  un  de  d'  baldoria , 
Péss,  rusoli,  cappón,  panspzial,  turtlein; 
Qui  eh'  arscodn'  el  pisòn  canteri  vittoria, 
Al  cuinerai  eruadagna  e  i  cuntadein. 


o' 


L'  é  'l  cuntèint  di  tusett  eh'  san  a  memoria 
AI  sermòn,  perehé  i  bùsehen  del  cuslein. 
Garzón,  serveint  con  quia  solita  storia 
Del  bon  l'èst,  lòur  rimetlien  eli  quattrein. 

Mo  al  più  bèli  l'  é  alla  nott  quand  tùtt  han  znà 
Chi  s' la  god  con  la  mròusa  andar  a  spass , 
Chi  va  a  méssa  a  durmir  con  la  metà. 

Tùtt  iusèm  i  é  d'  r  algri,  del  bèlli  cass; 
Sòul  sta  nott  zertamèint  al  vein  dscurdà 
Che  in  Bulògna  ai  avain  l'  Agèint  dell  Tass  I 


.VJ 


Casus   belli 


Sunètt  stampa  in  dèi  giurnal  al  Diiitour  Haluvzón. 


Da  un  aniig  un  pò"  arbiìfl'  un  fu  insulta, 
E  per  vlèir  vendicar  sia  brulla  aziòn, 
Pr'  en  commetlr'  un  ezzèss  pr-al  dsturb  pruvà , 
Carde  bèin  ed  cunsiars  con  Balanzòn. 

Al  Duttòur  sintó  al  cas  ai  dess  dsguslà: 

—  Mo  tanunòn  Mingheina,  oli!  mònd  briccóni 
Zaltrunazz  d'un  aniigl  a  Mòni  Duna 
Bso  mandarl'  a  imparar  1'  educaziòn  ! 

Fav  curagg'  al  mi  fìol ,  sta  bèin  attèinl , 
Armav  d'  un  Timprarein,  tuli  un  Rasur, 
Una  Pistòlla,  un  stiopp,  e  fai  spavèint. 

E  s'  an  zòvva  luti  (juèst,  a  psi  pruvar 

D'  imperslari  veint  Frane,  che  a  si  sicur 

Che  si'  amig  al  no-v  vein  mai  piti  a  zercar  — 


57 


A 

RÈ  D'  ITALIA 


al   23  d'  Marz    1374 


Chi  m' impresta  una  3Iusa  un  po'  genial 

Più  graziòusa  dia  mi,  sòul  pr' un  mumèinl; 
Forsi  al  dialètt  bulgnèis  1'  é  tropp  trivial 
Per  descriver  sle  giòurn  'aqusé  impunèint. 

L'  é  una  Fèsta  in  Italia  general 

A  quèll  Rè  Galantom,  che  luti  cunlèinl 
Dòp  venlzeinqu  ann  Té  in  Ròmma  Capital, 
Rispetta  dèi  Naziòn,  perchè  pulèinl. 

Su  da  brav,  o  Bulgnis,  in  sté  bèli  de 

Fain  Fèsta,  mo  pensain  al  nostr'  avvgnir. 
Air  indùstria,  al  cummerzi  e  sèimpr'  une. 

Dsdains  per  Dio,  che  d'  razza  a  sain  lateina  I 
L'  avvenimèint  è  grand ,  e  al  Mònd  intir 
Dinanz  al  Rè  Vittori  incu  s' incheina  ! 

ZE-RUDELLA 

DETTA  A  UN  DSNAR  IN  CAMPAGNA  ALL'OSSERVANZA 
SCURA  ALLA  MORT  d'  UN'  OCA 


(«866) 


Dies  irte,  dies  illa , 

L'Oca  è  morta  e  più  non  strilla, 

S'finé  l'oli  in  dia  luzerna, 

Pace  a  lei ,  requiem  eterna  ! 
Zé-Rudèlla  chi  é  eh'  pò  dir 

Com  a  s' ava  da  finir  ? 

S'  psseva  créder  mo  che  un'  Oca , 

Una  brava  e  bona  gnoca , 

Ch'n'ha  ruba,  eh* n'ha  mai  fatt  mal, 

Ch'  era  tutta  liberal , 

Oh'  la  cardess  d'  èsser  dsgrazià 

Ed  fluir  decapita  ? 

Pur  la  cossa  V  é  sta  aqusé 

Com  adèss  av  dirò  me. 
Al  Padròn  ed  st' animai 

Presiedeva  al  Tribunal: 

E  in  presenza  della  Corte , 

Condannava  V  Oca  a  morte! 

Concludand  —  che  murtuus  est, 
'  •  •  Ai  fùss  dà  sepultus  est 

III  dia  pgnatta  e  in  di'  islèss  de 
In  dèi  fòuren  arusté.  't 

Pronunzia  la  gran  sentèinza 
Alla  serva  s'  de  incumbèinza 
Ch'  la  fùss  li  eh'  andass  dall'  Oca 
A  cantari  sòul  sta  poca. 
Che  puvrètta  dscunsulà, 
La  zigava  la  pr'al  prà, 
Imprecand  la  tresta  sort.... 
Arivà  r  òura  dia  mort , 
Boia,  sberr  e  tirapi 
Andon  dia  in  Confortar! , 
Truvon  V  Oca  in  znocc'  eh'  pregava  , 
Al  gran  pass  la  s' preparava , 
Li  vols  vèdr'el  sòu  Gallein 
Per  basarli ,  e  al  sumarein 
Per  stricari  la  zavatta, 
Ch'  la  pareva  quasi  matta  ,  * 

L' Asn'  invezi  (  pover  fio!  ) 
De  in  d'  un  uri'  in  si  beraol , 
Tant  filavi' al  sentimèint! 
Che  s'ai  fùss  sta  le  presèint 
Scalaherni  addiritura , 
I  esibeva  una  scrittura 
Pr'al  Teater  Comunal. 
Dòp  s'aveia  al  pass  fatai, 
E  la  prega  per  pssèir  dir 
Dòu  parol  premma  d' inurir , 
Quale  arcord  eh' l'aveva  in  mèint. 
Una  spezia  d'un  dstamèint  : 


< 


♦IO 


à 


Lasso  'cvèll  a  lutti  el  don , 
Perché  bèin  el  slessen  bon; 
La  m'  vols  far  anzi  V  unòur , 
D'  numinarm'  eseculòur 
Del  sòu  ultem  volontà, 
E  pr'  arcord  la  m'  ha  lassa , 
Pr'  aguzzarum  bèin  l'  aptit , 
Una  cossa  e  al  jìcèn  dèi  prit  ; 
Fonn  ered  universal, 
Ed  la  tavla  i  conimensal. 
Per  magnarla  cotta  aix)st 
Stand  a  seder  al  so  post,  . 
Terminand  la  tre  un  suspir, 

Ch'  fo  'l  preludi  dèi  murir 

La  Campana  di'  Osservanza 
Dava  sègn  ed  condoglianza, 
Tùtt  i  Fra  cantavn'  in  Cisa 
^  Miserere  V  Oca  hisa , 
E  un  silèinzi  za  annunziò 
Che  puvreina  la  s'  n'  andò. 
Quand  a  seint  le  poc  distant, 
La  Padròuna  singhiozzant 
Pr'  avèir  pers  sta  povra  qutà , 
Ch'  la  pregava  dulurà , 
Dies  irce,  dies  illa, 
V  Oca  è  morta  e  più  non  strilla , 
S' fine  r  oli  in  dia  luzerna , 
Pace  a  lei ,  requiem  eterna  ! 
Ecco  dett  una  sturièlla 
E  fine  una  Zé-Rudèlla. 

all'  illlstressem 

Sgner  Comniendatòur  Professùur 

FRANZKSG  RIZZOL 


AL   PREM   DE   DL    ANN 

1866 


Viva  viva  al  Professòur 
Quél  Gran  Om  operatòur, 
Ch'  prem  d'  Europa  al  s'  ha  da  dir  ; 
Mo  che  Europa?  al  Mònd  intir! 
Azzettà  in  ste  de  i  augur 
Fatt  ed  cor,  sinzer  e  pur, 
Ch'  a  campadi  zèint  meli'  ann , 
A  ristor  ed  tant  malann  t 

Ch'  va  suggièlt  l'  umanità , 
Arcurdav  eh'  fra  i  amala 
Che  r  Italia  lia  un  mal  in  di'  ùter, 

Ch'  r  an  s'  andass  mai  a 

Mo  sperain  eh' l'ha  finirà, 
E  d' sta  pesta  guarirà , 
Tolt  da  Ròmma  al  mal  Franzèis, 
L'  amala  V  sintrà  mane  pèis, 
E  pò  ai  vrev  anc  la  furtouna 
D'fari  un  bagn  in  dia  Lagouna, 
A  si  zert  che  in  dèi  mumèint 
Li  guaress  perfetlamèinl. 

DESCRIZIOO'CNA  FÈSTA  DA  BAU 

dà  da  un  Fattòur  ai  su  Guntadein 


Zé-Rudèlla  ai  fu  un  faltòur 

Un  pò  slrolg,  mo  d'bòn  umòur, 
Un  curiòiis  iiriginal, 
L'  uUem  giòuren  d'  Carenval 
Al  ciamó  i  su  Cun^adein, 
E  si  dess   «  un  bichir  d'  vein, 
»   Qualter  salt,  e  un  po'  d'  arost, 
»   S'  av  Iruvà  qué  tùtt  al  post , 
»  Propri  la  in  dia  bassa  sira 
»  Av'  aspèlt,  mo  bèin  vluntira  » 
Lòur  fenn  meli  ringraziameint 
E  s'  andon  vi  tùtt  cunteinl; 
A  n'  importa  d'  essr'  indvein. 
Per  savèir  che  i  cuntadein 
Caminon  a  cà  dal  spòusi, 
Dal  i  amighi,  dal  sòu  mròusi, 
A  cuntari  eh'  a  s'  ballava 
Dal  Fattòur,  e  pò  s' magnava  : 
Prinzipió  'l  tulètt,  e  i  dzón, 
Per  far  post  ai  macarón, 
(Dsevni  lour)  appasHzé, 

Che  chi  sa  com  i  ein  cunzé. 

Al  fattòur  mandò  a  ciamar 

L'urganesta,  per  sunar, 

Ch'  r  avess  tolt  l'  orghen  dia  Cisa , 

Ch' a  li  arspòus,  ch'an  s'  pseva  brisa, 

Sintand  quèst,  T  andò  a  dstanar 

La  spinèlla  in  dèi  granar, 

Che  in  mancanza  d'  sètt  oli  cord , 

Con  al  mèsir'  arston  daccord 

D' invidar  un  zeri  Piròn 

Chi  tgness  dri  con  al  viulòn. 

Per  supplir  al  cord  eh'  mancaven 

Che  lant  bèin  s'  accumpagnaven , 

Per  r  urchèsla  l'era  fatta: 

Dòp  la  lozza  pò  1'  adatta 

Addubbandla  d'  cvert  zibà , 

Ed  linzu  da  tùli  i  là: 

In  di  angol,  alla  mei, 

Ai  laccò  del  candèil  d'  sei;        « 

Un  butsein  al  mess  a  man. 

Propri  d'quèll  ed  Fort  Urban: 

Fé  brusar  del  gròst  d'furmai, 

Perché  bèin  tùli  qui  sunai 

I  sintessen  dall'  udòur. 

Che  la  zènna  era  in  buUòur. 

Quand  fiì  vers  1'  Avemari 

I  eren  tùli  le  drett  in  pi 

I  villan,  a  star  asptar 

Al  mumèint  ed  pssèir  ballar: 

La  spinèlla  aqusé  in  scunquass 


t'A 


Une  ìnscm  al  cunlrabass 
Prinzipion  una  manfreina, 
Mo  che  musica  diveina! 
Ogni  lant  con  al  Viulòn 
Ai  pareva  d'  seinlr'  al  tròn. 
Dòp  ai  veins  un  zeri  valzrein, 
Scrett  da  Sant  André  Avellein, 
Con  del  uot  in  sospensiòn, 
Con  un  trell  fall  dal  Viulòn, 
E  quèst  propri  fu  al  mumèint 
Ch'  al  scuppió  '1  prem  azzidèint. 
Sòuna  el  nov  e  sòuna  el  dis, 
i\Io  an  i  vgneva  mai  1'  avvis 
D'  prinzipiar  la  gran  magnazza , 
Al  Fattòur  invezi  al  sguazza 
A  sinlir  quell  melodi, 
Graziusessem  armuni 
Dia  spinétta  e  del  Viulòn, 
Ch'  r  ha  la  tèsta  in  confusiòn , 
Tant  eh'  al  sòuna  mèzzanott. 
Fine  appènna  T  ultem  bott, 
S'  cmèinza  a  senter  un  verspar, 
Un  bisbei,  un  baccaiar, 
El  fattòur  al  dis  «  ragazz, 
«  Am'  atrov  in  di'  imbarazz  , 
«  La  Quarèisma  é  prinzipià, 
«  Causa  al  ball  an  s'  é  magna , 
«  Sòul  a  direi  am  vein  fam, 
«  Una  lónza,  dèi  salam, 
«  Dia  suzzezza,  dèi  cudghein. 


«  Tùlta  robba  dèi  Nineiii 

«  D'  qiièll  Piirzèll  del  Sgner  Marchèis 

«  Cb' a  cuinpró  a  Castel  Bulgnèis; 

-<  Mo  saviv  cb'  al  srev  un  guai, 

»  Se  al  Curai  al  savess  mai, 

«  Cbe  magna  s'  é  al  Tempora! 

«  In  dèi  tèimp  Quaresimal? 

«  Andà  a  casa,  siadi  bón, 

«  Arcurdav  cb'  al  cmèinza  al  dzóri , 

«  Sa  vii  andar  in  paradis. 

«  Un  altr'  ann ,  premma  del  dis 

«  A  vlain  dar  una  magna, 

«  L'entusiasem  d'  quell  sunà 

«  Dèi  Viulòn  e  dia  spinétta , 

«  S'  bau  condùtt  alla  crusètta, 

«  Rassegnav  dònca  al  destein  » 

I  andon  vi  sti  cuntadein 

Terminand  al  Carenval 

Con  un  dscòurs  quaresimal  : 

Zeinqu  o  si  pianein  biasima  ve  n  , 

E  tùli  quani  i  sbadacciaven , 

Pr'  un  magnar  aqusé  squisit 

Ch' a  li  aveva  moss  1'  aptit. 

Ano  el  Donn  sèinza  al  cudgbein, 

Strapazzon  i  cuntadein, 

Erla  mai  còulpa  so  d'iòurr 

Fiì  quia  pegna  dèi  faltònr 

Chi  tirò  tùli  in  di'  anèlla 

Toc-e  dai  la  Zé-Rudèlla. 


A  QILA  CARA  DELEZIA 


BIANCA    BELI.ISI 

desideròusa  d'avòir  una  mi  Poesì 
in  fòurma  d'  Zé-Rudèlla 


7    ^VREu   1870 


Zé-Rudèlla  se  Canova 

S' lòss  truvà  in  Cartlaiinova , 
Ai  mi  teimp,  dov  a  stag  me, 
Zerlamèinl  tùli  instizzé 
1/  arev  dsfatt  una  del  Grazi , 
Per  sculpiri  pò  in  quèll  spazi 
Un  immèinsa  Creatura 
Per  triònf  ed  la  scultura. 

iMo  chi  mai  (vó  am  dmandari), 
Po  star  d'  casa  in  Cartlari 
Aqusé  bèlla?....  chi  m'imprèsla 
Quatter  vers  vsté  dèlia  fèsta, 
0  piùttost  un'altra  Lira, 
Per  descriver  con  manira 
Al  ritratt  ed  sta  Tusètta, 
Mo  saviv  chi  ha  dà  la  tèllu^ 
J.a  Pasèlla  muier  d'  Blis  , 
A  si'  Anzlètt  ed  paradis 


67 

(ih*  ha  noni  Bianca ,  e  dsim  dèi  matt , 

S'ia  n'é  bianca  com  é  '1  lati. 

Ed  russein  tutta  sverzlà, 

Du  ucciett,  che  s' ai  guarda 

I  s'arvisn'a  du  brillant, 

Quant  av  deg  eh'  l' é  un  vèir  incanì , 

Bócca,  nas,  cavi,  figura; 

E  ai  dscumelt  ch'mader  natura 

Fatt  la  Bianca  ,  tiro  rèiga 

La  fé  sciopr'  e  assró  bullèiga 

Pr-eu  psèir  far  cossa  più  bèlla 

Toc-e  dai  la  Zé-Rudèlla 


La  Pulonia  Y  ha  un  certo  non  socchè , 

(  Secònd  quèll  eh'  la  dis  li  ),  eh'  al  pias  a  tùtt. 

Per  dir  la  verità,  me  an  l'ho  capè  , 

E  purtropp  quèll  che  s' vèd  l' è  in  cossa  d' bruti . 

Mo  al  so  bèli  al  cunsest e  pò  sinti , 

Al  vliv  propri  savèir?  dmandail'a  li. 


Rastian  pr' avèir  un  fiol,  inutilnièint 
L'  ha  mess  sii  d' sòura  i  Sant  dèi  Paradis  — 
Mo  in  st'  mònd  truvó  la  grazia  finalmèint , 
Che  la  spòusa  in  za  mò  V  è  d'  (juatler  mis. 


«8 


àV  Auto 


PR  AL    GIOIIREN   ONOMASTIC   D  UNA    SGNOl  HA 


Zé-Rudèlla  ed  Lui  ai  dsiiov 
Am  suzzed  un  cas  luti  iiov, 
Méga  un  cvèll  straordinari, 
Mo  a  trov  scrett  in  dèi  lunari 
San  Vizèinz:  e  addirittura 
A  prulTett  dia  congiuntura 
Che  una  Sgnòura  noslr'  avseina  , 
Ch' porta  al  nom  ed  Vizinzeina, 
D'  preparari  in  dèi  mumèinl 
Un  Bi glieli  ed  cumplimèinl  : 
Quand  a  incònlr'un  zeri  Diunis, 
Pratic  lant  dèi  Paradis , 
Ch'  al  le  cgnóss  a  mèinadida , 
E  si  còni  la  mi  parlida: 
D'  punì  in  bianc  lù  za  'ji  s'  cunfònd 
E  sinli  cossa  al  m'  arspònd  : 
Ch'an  suzzdess  un  quale  divari 
Ch'  ai  né  di  altr'  in  dèi  lunari , 
Un  ed  Znar,  sèinza  al  Ferreri, 
Mo  saviv  eh'  V  é  un  afifar  seri  ! 

Nouostaul  per  star  sicur  , 

Li  cliTazzètta  i  bón  augii  r 

In  giurnata  e  d'  cor  sinzer 

Tanl  i  mi,  che  d'mi  muier. 

E  se  caso  am  fóss  sbaglia 

La  i  |)o  tgniri  riserva 

Ch'  i  n  i  van  brisa  ad  a  mal , 

Sòul  eh'  la  i  metta  dòu  gran  d'  sai  , 

Quand  arriva  pò  al  so  de 

La  i  sintrà  più  savuré, 

E  s' la  i  zùnta  un  po'  d'  buttir  , 

E  un  po'  d'  zùccher,  me  ai  poss  dir 

Chi  sran  miur  dia  brazadèlla 

Toc-e  dai  la  Zé-Rudèlla. 


Semproni  «'•  sèinza  impieg,  mo  la  so  spòusa 
La  va  in  lùss;  lòur  s'ia  godn'e  i  fan  campagna, 
Pein  d'quattrein,  eh'  l'  é  una  cossa  misteriòusa  : 
Che  misteri  d'  Egett  ?  1'  é  li  eh'  guadagna  1 


In  >-ii(Mn    iii.iiiiiM  <i  cuinpiar  un  l'ranc  d' grassu 
Del  servitòur ,  eh'  al  vleva  far  tiulaziòn  : 
hidvind  cossa  al  lols?  veint  sold  d' prassu. 


il  AGOST  4875 
GIÒIREN  ONOMASTIC  D'  UNA  ZERI  ERSELfA 


Cara  Erselia ,  i  m'  han  vindó 
Che  incu  seppa  al  voster  de, 
S'al  sia  vèira  me  an'al  so. 
Al  lunari  en  dis  aqusé. 

Se  la  storia  la  'n  m' inganna , 
Dal  sizèint  ai  ho  truvà 
Un  Tiburzi  e  una  Susanna, 
In  ste  de  santifica. 

Dal  sèttzèint ,  ch'ai  fóss  pò  un  scurzi. 

0  un  caprezzi  ed  seghersti, 

1  lasson  andar  Tiburzi 
Quasi  tutti  el  stanipari. 

E  di'  ottzèint  tant  qué  che  a  Siena , 
Lucca,  Fràra,  Pisa  e  Zèint, 
Una  santa  Filomena 
Fan  filar  ano  al  presèiut. 

Me  in  mancanza  d'un  Erselia, 
A  voi  star  in  dèi  sicur. 
Chi  n'  me  dis  eh'  l'  an  s'  assumelia  : 
Faini  dònca  i  bon  augur; 

K  av  preg  d'  cor  pò  d'  azzettari , 
Ohi  ein  sinzer  da  vèir  Ptrunian , 
E  st'altr'ann  stampa  un  lunari 
Un  puctein  latt  da  Cristian: 

K  a  psi  metter  a  caprezzi 
Sant  Erselia  dov  ev  par  , 
Anc  magarra  in  dèi  fròntspezzi. 
Ch'  r  é  più  fazil  da  truvar. 

^^\^'^^"%"^\ 

In  l'adròn  mando  a  tor  pr'al  servìtòur, 
Un  Caffè  nèigr'  a  posta;  mo  nutà 
(]he  lù  stava  alla  porta  d'  strà  mazzòur  : 
Ste  barbazagn  turno  tùlt  quant  suda 
nòp  un'òura,  digand,  mo  sgnòur  RaHiaìi, 
M  Caffè  dalla  Posta  é  tropp  !  antan. 


Un  Z'jvnott  spiritòus  al  s' presento 

Da  Melein  al  vedrar,  ch'ai  stava  in  piazza. 
And)  dlong  dal  padròn  ,  e  si  dniand»» 

»    Un  Orinario  fieno  fatto  a  tazza  — 
Al  vclrar  tùtt  a  un  tralt  dess  al  (larzòn 

»  Dai  (]f^  IV'in  n  «juèll  sgnòur  da  far  i|ulaziòu 


ZE-UyUELLA 

SGRETTA  IN  DEL  1868 

jSòURA     AI      JSmANIUS 


PER  FAR  CAMPAG>A 


Zé-Rudèlla  oh!  che  cucagiia 

Oh!  che  gùst  èssr' in  campagna 

(Un  amig  em  dseva  aqusé) 

E  che  gùst,  ai  arspòus  nn'. 

Mo  parland  in  general 

Al  progress  ha  fatt  gran  mal, 

A  introdur  divers  matiri 

In  campagna,  eh' Té  un  deliri, 

(]om  adèss  a  sentiri 

Da  sta  povra  poesi. 

Tèimp  antig  fu  bèin  cucagna, 

E  un  sgugiól  èssr'  in  campagna, 

Quand  s'  gudeva  libertà ,  / 

Mrènd  e  zènn  in  mèzz  ai  prà:  , 

Di  ballelt  a  sòn  d'viulein,       / 

Del  galopp ,  valzr'  e  manfrein  / 

Alla  bona  in  mandg  d'  camis^ , 

Coss  che  adèss  el  n'  usen  b^isa, 

As  srev  fatt  del  cavalca. 

Del  graziòusi  sumarà. 


Sèinza  enssùtma  distinziòn, 

Zug  al  bocc',  balla  e  ballon, 

E  tanl  volt  da  zeri  zuvnein 

As  zugava  al  vulantein, 

Chi  la  v'  cecina  dèi  mercà. 

Chi  'l  coli  di' Oca  arev  tira: 

E  pr'  Agòst  pò  r  era  fatta 

Tùtl  rumpeven  cvercc'  e  pgnatta: 

Quand  el  sir  el  s'  aslungaven 

Casinant  insèm  zugaven 

Alla  Tombola,  a  Terzelia, 

Dama,  Schira,  Dà,  Quintelia, 

Sètt  e  mèzz,  e  qui  da  scola 

S'  di  verte  vn  a  dir  la  fola  : 

I  era  un  che  fra  i  casinant 

Ch'  r  era  propri  un  vèir  incant 

Ano  adèss  al  i  é  un  zert  che, 

Mo  'l  n'  é  quèll  eh'  am  intènd  me  : 

Pr'  al  gran  liiss  più  eh'  n'  é  in  zitta 

La  campagna  s'  é  cambia  : 

E  dill'atti  al  n'  é  un  assurd 

Quèll  ed  veder  zert  milurd 

Presentars  in  d'  un  Casein 

Con  i  guant  e  l'abitein?.. 

Masmamèint  pò  dov  es  balla 

Salta  fora  l'  alta  galla. 

Al  zilender  con  el  mol, 

Un  sbrindai  d'  ras  bianc  al  col , 

Di  magnefic  stivalein 

Ed  péli  d' guant  oppur  d'sagrein. 


raplein  d'sèida,  d'iibel,  d'hina, 
Che  s'  al  vein  di'  acqua  |)invana. 
I  stivai  s' in  van  Ira  '1  soi, 
Ki  caplein  s'  perdei!  tra  M  nini. 
Anc  la  Donna  é  tal  e  qiial 
S'  mett  un  vstiari  uriginal 
Tùli  cuntrari  alla  campagna. 
Fóssla  pur  anc  in  munlagna. 
Con  la  vstelna  all'  africana , 
La  pnadura  americana , 
Alla  turca  la  casacca, 
1  stivai  alla  pulacca, 
La  tunic  alla  franzèisa, 
L'  andadura  d'  mossa  inglèisa  : 
E  pò  i  dscòrreu  d' far  l'  Ifaliaì*  - 
Per  sta  strà  purtropp  se  sbalia. 
Tèimp  antig  pr'  economi , 
Quand  ai  era  mane  sgnuri, 
[  caplein  eh'  s'  purtavn'  in  lèsi  a 
In  campagna  anc  alla  fèsta 
r  ciistaven  quends  veint  giibhi. 
(]h'  riparaven  scinza  dùbbi 
Sòul  e  guazza;  mo  'l  cuntrari 
I  muderen  a  guardari 
I  fan  reder  zertamèint, 
Ai  n'  é  d'  qui  fatt  a  chersèint, 
Del  scudèll  ciamà  all'  inglèisa. 
Marinar,  all'  ungarèisa, 
Di  cadein  con  meli  culur 
Tùtt  guarné  d'  patat  e  d  fìur 

E  juirlropp  con  sti  capi 

V  crod  la  guazza  in  di  cavi, 

E  pò  d'  seguii  un  ferdòur , 

Pian,  adasi,  mane  armòur, 

Fain  un  poc  ed  distinziòn... 

Perché  quelli  dèi  zignòn, 

Trezza  dóppia,  mazz  ed  rezz» 

E  i  cavi  tùli  quant  pustezz. 

Guazza  e  sòul  n'  1  poi  far  gneint , 

Tùtt  al  più  da  quèll  eh'  a  seint 

Dai  giurnal  i  più  sicur 

Un  pò  d'  legna  i  prev  produr: 

In  sle  cas  acqua  dia  fralla 

Rinferscars,  chi  V  ha  s'  la  gratta. 

Se  a  dscurain  d'  divertimeint 

Cherdi  pur  eh'  en  valen  gneinl 

Chi  al  pian-fort,  un  pò  dscurdà, 

S'  meli  a  dar  una  canta 

Ch'  fein  al  sangu  ev  fa  sgrinzlir , 

E  in  quèll  mèinlr'  as  seinl  pò  a  dir 

Mal  ed  Cai,  Semproni  e  lezzi. 

Che  '1  tal  flol  ha  poc  giudezzi. 

Che  'l  lai  alter  fa  'l  spasmà 

A  una  sgnòura  stasunà. 

Che  r  Ernesta  é  sèinza  bùst . 

Fia  Marieina  l'  ha  poc  gùsl 

In  dèi  vslirs,  e  pò  sinti. 

Per  mantgnirs  in  arniuni, 

Cossa  dseva  dòn  sgnurein, 

Carbatessem  ra^azzein , 


Che  me  ai  era  le  ascullar, 

Ch'  an  voi  brisa  nominar: 

«  Chi  sra  vgnù  in  quèll  bèli  casein 

«  Dov  i  stava  al  sgner  Zanein, 

•  Ch'  ai  andamn  a  visitar?  » 

Ai  è  vgnù....  sta  bèin  asptar.... 

Quell  ragazzi....  el  fioli  d'  lezzi.... 

«  En  i  andain  da  quel!  spurchezzi, 

«  Se  'l  n'  ein  premmi  a  vgnir  da  nù  » 

E  in  quèll  sit  uu  pò  piti  in  su  ? 

«  Ai  é  vgnù  'l  Duttòur  Semproni, 

«  Al  fradèll  dèi  sgner  Antoni, 

«  Quia  famèia  vsté  all'  antiga; 

«  Questi  que  pò  'n  vai  la  briga 

«  Ch'  ai  and  amen  a  truvar, 

«  S'  r  é  per  caso  ed  dóp  e  dsnar 

«  I  ein  capaz  ed  dars  dèi  vein, 

«  Com  s'  a  fossen  i-untadein,  » 

Aviv  vest  chi  è  arriva? 

Mo  me  nò....  mo  se  la  quid.... 

Mo  la  fiola  dia  Sabèlta, 

Quasi  sèimper  in  bulètta, 

U  ann  passa  quand  a  zugaven 

V  arcurdav  eh'  i  murtnuraven 

Per  V  affar  ed  quèll  Tenèint  ?  — 

St'  ann  che  quo  i  aviv  fatt  mèint 

Con  che  lùss  V  é  salta  fora  !  — 

Me  n  voi  dscòrrer,  mo  eh'  a  mora 

S'  al  »'  è  vèira  —  li  V  an  n  ha  - 

Policardi  al  le  sarà. 

«  A  proposit:  vdessi  a  méssa 

«  Quél  gran  sic  ed  dia  cuntéssa; 

«  Con  quia  vsteina  di'  ann  passa, 

«  Beine  la  l'ava  moderna?.... 

E  qué  s' tira  zò  a  man  bassa 

Criticand  tùtt  quant  in  massa; 

Quèll  che  me  'n  pssé  tollerar 

Ch'  s'  avess  giùst  da  criticar 

Se  in  quale  sit  iv  dan  dèi  vein  ? 

Me  a  deg  anzi  eh'  al  cunvein 

Dari  un  sègn  d' appruvaziòn , 

Masmamèint  se  'l  vein  é  bòn; 

Se  i  riceòren  al  ealzèider 

E  eh'  iv  daghen  di'  agher  d'  zèider , 

Dia  marena,  in  polen  star 

Ane  hi  quést  ed  criticar; 

I  diran  eh'  l'  é  aequa  d'  pasta 

Zùceher,  mei  e  roba  guasta. 

Chi  zugass  adèss  al  boce' 

Ecco  sùbit  dare  in  di'  occ', 

Srev  balza  pr'  un  euntadein. 

Am  arcord  in  d'  un  easein 

Ch'  i  zugaven,  ogni  tant, 

Mo  i  al  faven  con  i  guani. 

Una  volta  am  scapò  dell 

In  d' un  zireol  ed  zuvnelt , 

An  s'  prev  far  mo  la  pgnalazza?.... 

I  'm  s'  fìcon  a  redr'  in  fazza 

E  se  'm  dessn'  anzi  del  malt , 

Oh'  r  é  un  trest  gùst  romper  del  pgnalt. 

(ìhi  s  truvass  in  d'  un  union 

D' vlèir  zugar  un  pò  al  ballon, 

Iv  diren,  sèinza  scherzar. 

Di  faccliein,  oppur  di  bccar. 

Progettar  quale  sumarà 

Truvarev  contrarietà, 

Srev  diffezil  zerlamèint 

Mettr' insèm  diversi  zèint, 

D'  Asen,  malva  e  democratic, 

E  d'  consort,  d'  arislocratic 

VMèir  formar  una  fradlanza , 

I  diren  tropa  eguaglianza  !  — 

Mo  dsii  bèin  eh'  l'  é  mei  eh'  i  lasen 

Che  quand  s'  é  a  cavali  d'  un  Asen 

En  s'  dev  far  del  dislinziòn  , 

Né  d'  pensar  né  d'  upinión , 

E  as  ha  d'  èsser  tùtt  fradi 

Per  mantgnirs  in  armuni  — 

(]hi  pruvass  in  quale  easein 

Ed  vlèir  far  i  burattein 

Iv  diren  dèi  sgner  Nicola , 

Cherdi  pur  eli'  la  n  é  una  fola  ; 

In  campagna  i  burattein 

L'  é  una  cossa  che  n  cunvein , 

Ed  Fiuréinza  é  privativa 

Che  la  Camera  tein  viva. 

Una  Tombola ,  un  Trisétt , 

E  pò  dòp  andar  a  lèlt, 

Tèimp  antig  srev  sta  un  piasèir . 

Oggi  nò  r  è  fora  d'  dvèir. 


Alter  zug  eh'  an  vi  voi  dir , 

Pr'  en  ve  far  iriuridir , 

Ein  a  questi  subentra 

Tilie  a  pensari  fan  pietà , 

l)ov  s'  cunsùmma  i  Patrimoni 

E  pò  s  zèirca  un  raalriiiioni 

Per  puntai  e  star  più  drelt  : 

Mo  r  é  mei  eh'  a  staga  zett. 

Dall'  insèm  d'  sti  mi  pensir 

Zertamèint  as  poi  eapir 

Che  'l  trop  lùss  dèi  de  d'  incu, 

Anc  dai  puver  campagnu , 

An  s  pò  goder  libertà 

Com  s  gudeva  pr'  al  passa. 

S'  a  dseurain  d'  un  abitudin, 

(ih'  é  passa  in  consuetudin  , 

1)'  far  campagna,  ai  n  sre  da  dir 

1)'  en  truvar  la  strà  d'  finir; 

D'Lùi,  d'  Agòst  èssr'  in  zitta 

L'è  una  vèira  crudeltà. 

S'  ha  d'  andar  in  d'  un  quale  sit 

Se  nò  '1  eald  i  tol  V  aptil; 

Pssèir  o-n  pssèir  an  i  è  rimedi.... 

A  Bulògna  as  mor  dal  tedi. 

Ni  cherdi,  tutti  impostur. 

Al  zardein  d'  piazza  Cavour 

Sòul  quèll  le  rènd  sulivà, 

Masmamèint  a  tgnirl'  asrà. 

Ai  è  tant  per  far  campagna 

I  andaran  sii  a  una  muntagna. 

Ano  in  ca  da  un  munlaiiar 

Alla  mei  com  es  pò  star, 

Tra  del  pois  e  quell  zai)}:;alel 

(ìhe  a  la  noti  ov  ròmpn'  el  scalei: 

Mg  ai  é  sèimper  la  cucagna 

Ed  pssèir  dir  a  fain  campaj^na. 

A  duzzeina,  i  ann  indri. 

Ai  n'  andò  in  del  fratari 

Sèinza  Donn,  perché  in  (lucl  mura 

I'  era  scrett  almanc   «  Clausura  » 

Me  al  ho  lèti,  mo  in  reali  A 

An  so  s'  r  era  verità. 

Vgnù  la  lézz  ed  sopressiòii 

Al  Demani  nov  padròn 

Am  ha  pars  ed  seinlr  a  dir 

(ih'  an  voi  far  più  'l  lucandir: 

E  pr'  aqusé  an  i  é  più  riicagna 

E  al  sgugiól  ed  far  campagna. 

Chi  va  prèssa  a  un  cuntadein. 

Dall'  urtlan,  chi  da  so  ziein, 

Dal  barbir,  dal  campanar, 

E  a  pssi  créder  com  s'po  star?... 

Mo  però  ai  é  la  cucagna 

Ed  pssèir  dir  che  s'  fa  campagna. 

Da  un  bèli  tom  fu  cumbiii.ì, 

Fora  d'  Porla  San  Duna, 

Un  affett  un  pò  curiòus 

Una  stanza  messa  in  cròus; 

Da  una  part  i  stava  al  Pader. 

Alter  dòn  i  fìu,  la  Mader, 

K  la  quarta  Ignó  in  riserva 
Per  la  camera  dia  serva: 
I  sardón  en  1  ein  per  gneint , 
iNonostant  i  eren  cunteint 
Ed  truvars  in  quia  cucagna 
Ed  pssèir  dir  a  fain  campagna, 
L' èssr'  amig  d'  un  seglierstan 
Ch'  i  cundusa  dèi  Guardian, 
Mei  de  tùtt  dall'  Arzipril 
Perché  s' cava  bèin  rapfit: 
Far  la  court  un  pò  alla  serva 
Sèimpr'  un  piali  ai  é  d'  riserva , 
Quèll  faniòus  bccunzein  dèi  Prit, 
Ch' an  s' in  trova  che  in  sii  sit, 
Dov  i  é  propri  la  cucagna 
Ed  psséir  dir  eh'  al  fa  campagna. 
Anc  dèi  Mèsler  Comunal 
Qualchedùn  fa  capital, 
Bèin  e'  al  seppa  pein  ed  rana 
An  la  scappa  per  quale  stmana 
0  un  amig,  o  un  so  parèint 
Propri  qui  ch'han  sèimpr' in  mèinl 
Che  '1  vèir  sit  ed  la  cucagna 
Cir  r  ava  d'  èsser  la  campagna. 
Mo  pr'al  lùss  tant  smisurà 
Al  ripèt,  lùtt  é  cambia: 
La  campagna  n  é  più  li: 
Tèimp  antig  1'  economi 
S'  praticava  da  tùtt  quant 
Prinzipiand  da  Maz  ai  Sani. 


ISo-m  cherdessi  un  oin  (ani  diir. 

Tangher,  satir,  nò  d'sicur, 

Sètt,  oli  dsnar,  trèi  fèst  da  ball 

Kl  famèi  en  van  in  fall; 

iìhi  ha  di  mèzz  in  lazza  Teinl. 

Al  cuntrari  qui  eh'  n'  han  giieiiil 

An  i  rèsta  V  Osservanza 

Da  girar?....  e  s  ai  avanza 

(In  pò  d'tèimp,  andar  pr' el  mura 

fìon  un  pò  d'  disinvoltura, 

1/  umbarlein  da  sòul  in  man 

l*;«ssegiand  aquse  pian  pian: 

Far  un  dsnar  pr'  esèimpi  al  Lein . 

Valzer,  Ciu  quèst  a  in  cunvein , 

I)'  San  Michel  ai  é  la  ratta 

Ouèst  e  un  sit  che  più  si  adatta 

Pr'  una  bèlla  campagna , 

E  le  inzirca  alla  metà, 

Se  a  si  stùf,  mittiv  a  seder, 

Quèst  é  quèll  che  v  pò  cunzeder 

Vìux  part  d'  Bulògna  grassa 

Perché  almanc  que  'n  s' paga  lassai... 

Anc  pr'  aqusé  i  sre  la  cucagna 

Ed  pssèir  dir  as  fa  campagna. 

Tùtt  insèm,  o  bèin,  o  mal, 

(Jue  a  si  cava  la  murai, 

Ohe  in  campagna  as  god  de  più 

Sèinza  bùzzr'  e  tgnirs  mane  su, 

K  magnar  coni  Dio  voi 

Del  Salami,  del  Bundiol, 

Di  Pastezz  d'Gnuc,  ed  Turllein, 

Taiadèll,  Capóii,  Gallein 

(ìolti  in  di'  acqua  e  un  poc  ed  sai. 

IM  Tuccliein,  un  pzol  d' Maial 

A  so  tèimp,  un  pò  d' Lambrùsc , 

E  se  a  caso  al  fóss  mai  brùsc 

Adacquarci  ogni  tant 

(]on  dèi  vein  Sanzvèis  o  Sani , 

Dia  Caneina,  dèi  Barbera. 

Dèi  Champagn,  Bordo,  Madera, 

Sèinza  far  tant  cumplimeini 

Perché  in  di' ultm' in  valen  gneint: 

Alla  bona  in  libertà, 

Ch' l)asla  al  lùss  dèin(r"  in  Zitta: 

Mo  al  mi  dir  en  cunlani 

A  so  niod  ognun  farà 

db'  al  srà  forsi  la  più  bèlla 

Toc-e  dai  la  Zè-Rudèlla. 


Sgner  durai,  la  vizeglia  ai  bo  guasta'..... 

«  Con  cossa?  »   dess  al  Prit  pein  d'maravèia: 

An  m' allèini «  mo  che  (ìiavV aviv  maffnà?  » 

l'n  Pizzunzein  in  ùmid  con  Tarvèia: 

'  Mìttiv  quiet  al  mi  fiol,  cir  avi  un  cunfort, 
'<  1/  arrrin  pr'  i  Pizzón  /'  /'  In  fin  mori.  " 

DSCÒURS  FATT  PR' AF, 

Duttòur  Balanzòn 

da  rezitars  al  Teatcr  Coniunal  alla  Fèsta  di  Suzi 

la  sira   3  Man   1870,  che  pr'imprevcsti  zircuslanz 

r  arstò  in  bisacca  dT  Autòiir 


IVispellabil  Sozietà 
Se  un  (jiiart  d'  òura  a  lolloi'à 
L'  amig  voster  Balanzòn 
Per  sintir  ste  zibaldòn 
Con  un  pò  d'  condiscendèinza . 
E  una  dosa  d' sofferèinza , 
(Che  d' uignirla  am' é  d'avvis, 
A/cgnussènd  quanl  sia  i  bulgnis 
Centilesseni  e  cumpé,) 
Hitgni  pur  eh'  al  srev  per  me 
Al  più  bèli  e  gran  favòur, 
fìusticata  mo  che  unòur! 
Balanzòn  en  srà  qué  un  cretie, 
E  né  nianc  un  Rè  puletic. 
In  st' mumèint  al  srev  un  mal. 
Al  mi  Bègn  1'  é  d'  Carenval , 
La  divisa  1'  é  1'  allgri, 
El  passiòn  lassainli  indri 


Aruiesdainli  con  dèi  vein 
E  magnain  di  bón  turllein.... 

Se  ai)  me  sbali,  se  an  m'ingann, 
In  Bologna  1'  é  '1  terz  ann 
(]h'  am'  presèint  cme  Balanzòn , 

Zircuslanz cumbinaziòn 

AI  sistema  mi  cuntrari, 
Em  mandon  zò  d'  calandari , 
Al  piasèir  forsi  dia  fèsta.... 
Em  ré  perdr'  un  po'  la  tèsta, 
Mg  sta  sira  an  se  scanleina, 
Tunanòn  e  pò  mìngheina  ! 

Ergo  dònca  me  a  dirò, 

E  in  quale  mod  av  pruvaró, 

I  vantazz  che  alla  Zitta 

Ha  prodùtt  sta  Sozietà, 

Bèin  e'  ai  seppa  quale  minciòn 

Ch'é  cuntrari  al  Balanzòn, 

Dov  i  disen  eh'  i  ein  quattreiii 

Fica  all'aria,  che  an  cunvcin 

Spènder  tan  in  carenval  : 

Nianc  d'  accord  al  va  i  giurnal, 

(ìlii  an  i  pias  zert  fèst  la  sira, 

(^lii  baccalà  per  la  fira, 

(Ihi  vre  '1  ball  in  piazza  granda, 

(]hi  vre  '1  còurs  da  un  altra  banda, 

(^hi  i  piasrev  qualch  cessa  d'  niiòur.... 

or  i  n'  al  san  pò  nianc  a  lòur. 

.Mo  i  quattrein  che  s' fecchen  vi, 

flom  i  disen,  in  pazzi, 

In  gran  part  sa  i  vlain  pensati, 
I  ein  tolt  su  dall'  Operali , 
(^he,  chi  sa  quanti  benziòn 
Manda  al  Règn  ed  Balanzòn. 
Tira  drett  e  n  i  dà  mèint, 
ChTé  un  vanlazz  per  tanta  zèiul 
S'  an  i  fóss  sta  Sozietà 
Al  cummerzi  sre  arena, 
Tumqitam  tabula  bèin  rasa. 
Se  i  bulgnis  s' asrassn'  in  casa 
A  magnar  dell  taiadèll, 
Un  arost,  qualter  frilèll, 
Vlèir  0  n  vleir  la  sre  un  arveina. 
Tananòn  a  deg  mingheina! 
y\o  aqusé  invezi  i  negoziant 
Lòur  guadagnen,  qui  dai  guani. 
Qui  dal  niascher  e  dai  vstiari, 
E  purtropp  anch  i  usurari, 
(Forsi  i  ùnic  eh'  ein  mal  spis) 
EI  scuffìari  e  1'  1  arvindris. 
Sari,  barbir  e  calzular, 
IMrucchir,  bunlar,  caplar, 
Qui  dai  pezz,  dai  naslr'  e  fìur. 
Tamisètt,  cumudadur, 
FrulTumir  e  dulziaresta, 
Ost,  trattur  e  liquoresta, 
Risturant  e  lucandir, 
E  quell  Donn  da  puc  pensir, 
Pularu,  frizzón,  buttgar, 
Farinut  e  tabbacar, 


Qui  eh'  ariolen  el  lum'ir , 
I  chinché ,  magnali ,  IVazzir . 
E  11  pò  far  che  in  sle  bai  boi 
En  s' arveina  quale  arloi , 
E  '1  guadagna  V  arluir , 
Bigliardir,  birar,  call'tir, 
E  pò  eh'  s' ara  da  truvar , 
(Ibi  s'attèinfa  d' euntrariar 
Aqusé  bèlla  sozietà  , 
Cli'  mett  in  mot  la  mi  Zitta , 
Mo  mandari  alla  berleina, 
Tananòn  a  deg  mìngheina! 
Quand  guadagna  al  pastarol , 
vSunadur  e  lardarci, 
IJcar,  Irippar,  vedrar,  drughir. 
Qui  dall'i  ov,  con  al  butlir. 
Uni  dall  past,  con  el  raviol , 
!  brustulli  eh'  l'  é  un  gudiol , 
I  limón  ,  e  l  portogall 
Qui  dal  sfrappl' en  van  in  tali, 
1  l'acchein,  i  t'alegnam , 
Jtandirar,  (jui  dal  legnam 
I  scultur,  i  muradur, 
I  pittar,  i  stampadur. 
Qui  dall  scrann  ciapen  de  |»iii . 
Bèin  inlèis  da  sedri  su) 
Carruzzar,  i  maccbinesta, 
Slar,  marscalc  e  attrezzesla, 
(luramar,  i  addubadur, 
E  perfeniia  i  slucradur  , 

Qui  dai  moquel ,  eli'  s'  fan  pagar . 
Gìùst  da  qui  eh'  i  tian  da  purtar, 
Qui  eh'  anoleii  i  Cavali , 
Oli ,  gas  pr'  el  l'èst  da  ball , 
Qui  eh'  lavòuren  in  carlòn 
Fan  di  affar  per  Balanzòn  , 
Kl  fìurari ,  eh'  rampn'  el  sealel , 
Per  psèir  vèndr'  el  sòu  zanqatPÌ 
Al  guadagna  fenna  i  spzial 
Con  al  fruii  dèi  Carenval , 
El  pastelli,  al  sirupein, 
El  passa  d' oli  d'  rizzein , 
Liehen  ,  gomma,  mueilagin  , 
Lòur  in  vènden  del  faragin. 
Acqua  feiitis,  in  latein. 
Ogni  litr'  un  maranghein  , 
I  Chirurg  i  han  i  salass. 
Ai  Duttur  si  paga  i  pass  ; 
Quand  av  deg  ehe  in  general, 
l  é  risòursa  in  Carenval, 
Siche  a  vdi  ehe  tùtt  insèm 
Diren  mal ,  el  i  ein  biastèni 
Ed  sta  bèlla  istituziòn 
Ch' regna  in  nom  ed  Balanzòn, 
Ch' òultra  al  scop  ed  divertir, 
1  han  un  nobil  bèli  pensir, 
D' carità  prem  sentimèinl , 
Sulivand  ane  al  pezzèinl  , 
E  al  Ricover  e  i  Asil, 
Tutta  zèint  eh'  ringrazia  al  zil 


l'erché  d' lòur  av  si  arcurdà  ! 

E  un  vantazz  as  é  purtà 

Al  Cummerzi  industriai, 

Viva  dònca  al  Carenval 

Viva  viva  sta  gran  fèsta. 

Chi  un  pò  d' grazia  qué  m'impresta 

Per  far  cgnossr'  el  i  espressiòn 

Ch'ha  in  dèi  cor  al  Balanzòn, 

Sèinza  starv'  a  infastidir , 

Quèst  é  r  ultem  mi  pensir: 

Sta  gran  sala  é  bèli' e  andà, 

In  Zardein  s'  é  trasfurmà  , 

Me  'n  véd  alter  che  di  fiur, 

Graziusessem ,  d'bi  culur, 

D'  Sensitiva ,  d'  Viol ,  d' Zesinein  . 

Fiur  d'Aranz  e  d'Amurein, 

Tùtl  emblema  dèi  candòur , 

DI' innuzèinza  e  dèi  pudòur. 

Ai  é  '1  Tilio,  fiòur  genial 

Com'  é  sembol  coniugai  : 

Vein  la  Rosa  a  du  culur 

Ch' Poesi  voi  dir  sicur; 

Al  fiòur  d'Fravla  ognun  l'azzètta, 

Pr'al  ritratt  d'buntà  perfètta; 

Al  Zei  cmùn  eh'  1'  é  maestà  : 

Chi  v'  descriv  fecondità 

L'  é  la  Uosa  rapareiiia  , 

Tananòn  a  deg  mingheìna  ! 

Al  fiòur  d' Malva,  con  rasòn, 

Cir  al  voi  dir  moderaziòn . 


Alle  r  Allea  s'vèd  fìurir, 
Ch'bcnefezzi  la  voi  dir. 

rùtl  i  Pale,  ogni  persòuna. 
Aiti  par  d'  vèdri  a  far  curòiina 
A  un  graziòus  e  bèli  boquet. 
Al  prera  òurden  seeòiid  me , 
Kl  i  eiii  Ros,  ch'veinen  elamà 
hall  zèint  foi,  d' grazia  e  beltà 
Vèir  emblema  ;  e  pò  al  secònd 
riòur  d'  Aliso  e  in  tùlt  al  mònd 
1/  é  cgnussó  per  la  so  hlèzza , 
(]h' al  voi  dir  delicatézza; 
Ed  Garofel  é  al  terz  pian; 
Al  quart  òurden  Tulipan; 
Al  Garofl' è  tùtt  ardour, 
Qui'  allr'  invez  dichiara  amour  ; 
Con  r  istèssa  prezisiòn 
Ed  Zunchelli  l'  é  al  lubiòn . 
Sembol  quésti  ed  desideri 
Séinza  tor  la  cossa  in  seri. 
E  eh'  enssùn  em  degga  d'  no  ) 
Chi  desidren  d'  vgnir  più  in  zò. 

E  in  ste  mod  al  gran  boquèl 
>[e  a  ritein  d'  avèir  cumpé , 
Cuntinlessm'  e  fortuna 
(]he  si' amabil  sozietà, 
('onzedra  sicuramèint 
Al  Duttòur  cumpatimèint, 
Sòul  per  r  ùnica  rasòn 
Ch'l'é  qué  un  Mito  al  Balanzòn, 

Che  1  so  Régn  e  ormai  fine  , 

Mo  però  '1  Ignara  sculpé 

In  dèi  cor ,  e  per  so  gloria , 

Ili  eleren  la  memoria 

Di  Bulgnis  aqusé  curdial: 

Viva  dònca  al  Carenval 

Viva  i  Sozi  ed  Balanzòn 

Presidèint  e  Direziòn  . 

Viva  el  bèlli  mascara, 

Viva  d'  st'  ann  el  Cavalca  , 

Viva  viva  i  curs  ed  galla , 

Un  evviva  anc  a  chi  balla  , 

E  chi  sòuna  en  s' dev  dscurdar. 

Viva  el  Fèst  dett  popolar 

('h'ein  quale  cossa  d'sorprendèinl . 

Dov  si  vèd  allgri,  cuntèint  ; 

Giiìst  i  Inglis,  eh' fan  tant  bacali , 

(]h'  ein  cuntrari  ai  Italian 

Pr'el  i)aldori  ed  Carenval, 

Sa  in  vgness  un  d'qui  ch'diseii  mal. 

Ch'  vdess  un  ball  dèi  Pavaiòn 

Se  lù  'n  rèsta  cm' é  un  lìlòn. 

E  cir  an  dega  —  ies ,  ies ,  pene 

Paviglioiw  me  conviene 

Da  portare  mie  casa  .... 

Dsim  dèi  matt....  le  mei  eh' a  lasa. 

Perché  ormài  av'  sri  secca , 

E  s'  v'  augur  felizilà 

\Y  cor  sinzer,  bèinché  alla  bona  , 

I  mi  Sgnòuri  me  av  lazz  nona. 


BFieKAMlI 


In  11*1111  l'aèis,  ch'ai  era  una  Spziari, 

I-in  vleven  dòu,  pr'avèir  un  miòur  servczzi; 
Una  gara  d'  purganl  ?  che  purcari  ! 
Scusàni  pur ,  mo  sia  volta  an  i  ó  giudez/.i  : 
Per  me  a  Irov,  che  la  miòura  concurrèinza . 
S'  a  vii  campar  de  più ,  eli'  a  in  fàdi  sèinza  ! 


Pirètt  al  dis  con  tùtt  «  l'è  un  sgnòtir  mi  fìol . 
U  ha  7  so  Cavali  in  stalla  e  cvèll  al  sòul  « 
Saviv  nio  eh' 1' ha  rasòn,  Té  un  ruscarnf. 


Una  Zòuvna,  dal  iMònt  la  vrè  una  Dola, 
E  la  prega,  la  gira  e  fa  del  smani, 
E  siccom  sta  Ragazza  é  un  pò  bigola , 
La  s'  arcmanda  al  Bambein ,  la  dis  el  Tani  : 
Me  piottost  ai  ho  insgnà  eh'  sòn  sveli  e  frane 
Arcmandav  ai  fasu  ch'i  seppen  bianc.  *•' 


Con  la  lassa  d'  famèia  a  sreii  cunleinl 
S'  as  pssess  finir  la  strà  di  Malcuntcinl. 


0.} 

Uh  sgiiòur  mandò  un  gaizòn  alla  Zitta, 
CliTandass  da  un  Mèster  d' musica  a  dmandari, 
Pr'  un  zert  Album  da  scrivers  illustra 
Noni  e  cugnom  di'  Autòur  dèi  BelUsan  ; 
Al  cunladeiq  andò,  mo  al  la  fé  bèlla, 
Dmandò  al  nom  dèi  Cursòiir  dia  Barisèlla. 


—  77  cugnosso  cinino  —  dess  con  me 

Una  zert  mascareina  sèinza  guai. 

—  Mi  cognossi?  — ,  ai  arspòus ,  —  ti  diggo  ed  sé. 

Stai  in  dritto  a  san  Ptroni  veccia,  stai  — 
-  Ai  ho  bèir  e  cape,  ti  la  Marieina:  — 

—  Chi  te  l'ha  ditto  a  te':'  —  l'udòur  d'cuseina!! 


In  zert  tal ,  al  s'  dà  di'  aria  d'  Cavalir 
Per  condurr  di  Cavali' ,  eh'  in  ein  i  su 
Me  piottost  a  direv  oh'  al  fa  '1  cucir. 


Pirein  l'  e  dvintà  un  sgnòur,  bèinché  un  sul)iol 
Mo  che  razza  ed  cummerzi  arai  mai  fati  r 
,  Semplizemèint  vindand  i  lazz  da  col. 


Al  pias  ai  Furastir  la  Tòrr  di  Asni , 
In  preni  lug  1'  é  in  dèi  zèinter  dia  Zitta 
K  1  ha  '1  prufùm  appressa  dia  Pscari. 

Vìi  ìmheriag  sia  d'  cà  in  dèi  Bòiirg  del  (ma , 
E  un  Impresari  invezi  in  di  Placan . 
l'na  sgnòura  spiulà,  in  dia  Vi  dell  i  ans, 
K  IMI  Tnòur  l'ha  scelt  per  slrà  la  VV  dòl  nin 
Dal  Prendilòur  da  loti  sta  sira  andà. 
Cile  sclierzand,  l'ha  quaderna  av' ho  Inivà. 


Kiné  i  divertimeinl  dèi  Carenval, 
I  hagurd ,  el  baldori  con  i  evviva  : 
I  na  gran  Lullari  s'  farà  dai  spzial , 
Irileslandla  —  Gucagnn   purgf»  l i  v ;  i . 


S'  a  vii  ini|»arar  1'  Astronomi  in  d'  un  de 
Fàv  dslar  la  barba  dal  barbir  Zaneiii 
Ch'  av'  fa  veder  el  strèll  ed  bèli  mèzzdé. 


Una  dscverla  ai  ho  fall,  curiòusa  assà, 
(Tant  é  trest  al  Tabacc  dèi  de  d' incii 
db' al  n' e  bòn  nianc  al  zegher  regala. 


Un  amig  eni  dniandó  —  saviv  perche 
Pasqual  V  ha  i  cavi  iiigr  ei  baffi  ras-s 
Ai  voi  por  a  capir ,  1'  é  d'  dn  par4é. 


PREMMA  DL'ENDIZ 


Adèss  che  'l  Voluiuètt  ai  ho  line. 

A  ìndrezz  el  mi  parol  d'  ringrazlamèiiil . 
Ai  Sozi  proniotur  eh' m' haii  favuiv, 
E  a  preg  tiitt  i  Bulgnis  d'  cuinpatimèint: 
Inciiraggiàm,  eh' av  zur  da  Oni  d'unòur, 
Ch'a  zercaró,  sa  poss,  ed  far  cvèll  d'miònr. 

